Учрашувга олий тоифали мутахассис-шифокорлар таклиф этилди.\nТадбирда ФШТЕИМФФ шифокор-реаниматор Отабек Йўлчиев сўзга чиқиб, инсон шахсий ҳаётда, оилада ёки ишхонада рўй бериши мумкин бўлган турли бахтсиз ҳодисалар, тасодифий хасталиклар туфайли юзага келадиган ҳолатларда жабрланувчиларга биринчи тиббий ёрдам кўрсатиш тушунчаси пайдо бўлиб, вазият олдида саросимага тушиб қолмасдан ўз ёрдамини қандай йўл-йўриқлар билан бериши кераклиги хақида тўхталиб ўтди. У йиғилганларга сунъий нафас бериш услубини амалиётда кўрсатиб берди.\nКейинги сўз навбатини Фарғона вилояти 3-сонли оилавий поликлиникаси мутахассиси Ахаджон Сотволдиевга ҳамда “Уржуза” хусусий кўз клиникаси шифокори Маъмура Пўлатовага берилди. Улар ўз маърузаларида камқонлик ва йод танқислиги касалликлари ҳозирги кунда кенг тарқалган касалликлар рўйхатига кириши ва бу касалликлар гигиена қоидаларига риоя қилмаслик, нотўғри овқатланиш, соғлом турмуш тарзига амал қилмаслик натижасида келиб чиқиши ҳақида аниқ фактлар билан сўзлаб бердилар.\nМаърузачилар кўтарган барча масалалар тингловчиларда катта қизиқиш уйғотди ва улар ўзларини қизиқтирган саволлар билан мутахассисларга мурожаат қилдилар.\nТадбир сўнгида АКМ директори Ш. Аслонов ёшлик – нафақат жўшқинлик даври, балки ҳаётда тўғри йўлни танлай билиш даври ҳам эканлигини таъкидлаб ўтди ва бугунги тадбир меҳмонларига миннатдорчилик билдирди.\nСавол-жавоб жуда қизикарли давом этди. Кўрилган масалалар барча қатнашчиларда катта таассурот қолдирди.\nТадбир учун “Соғлом авлод – Ўзбекистон келажаги” китоб кўргазмасида тиббиёт, соғлом турмуш тарзи мавзусидаги нашрлар тақдим этилди.


"Агробанк"нинг Қўшработ тумани филиали мижоз учун "ишламас" экан - zarnews.uz\nБироқ "Агробанк"нинг Қўшработ туман филиалига бу тамойил ҳали-ҳамон тўлиқ етиб келмаган кўринади. Чунки бу ерга иши тушиб қадам ранжида қилган киши осонгина чиқиб кета олмайди: кассалар ҳамиша тирбанд, туртинган-уринган, хуноби ошган одамлар орасида қолиб кетишингиз тайин.\nХусусан, душанба куни кирим кассаси олдида ўнлаб одамлар уймалашиб турибди. Ўриндиқларда эса ундан-да кўпроқ мижозлар навбат кутишарди. Суриштириб билсам, жами 80 нафар мижоз бор экан. Каминанинг ўзи шулар орасида 78 ўринни эгаллабман. Энди ўйлаб кўринг, ҳар бир мижозга лоақал 3 дақиқадан вақт кетса, охирги ўринда илҳақ бўлиб кутиб ўтирган мижозга қанча вақт кетишини ҳисоблаб чиқиш қийин эмас. Вақт эса олтиндан қиммат...\nАлбатта, биз унинг бу доҳиёна фикрларига қўшилмадик. "Агробанк"нинг вилоят бошқармасидаги мутасаддилар бу фикрга қўшиладиларми ёки рад этадиларми, бизга шуниси муҳим.\nТеглар: Қўшработ Агробанк


VOU жамоасининг асосий мақсади фижи рақсларини дунё ҳамжамиятига танитишдир. Тинч океанидаги ушбу замонавий рақс жамоаси 2007 йилда ташкил этилган. Анъанавий ва замонавий фижи рақслари билан танилган VOU жамоаси 25 дан ортиқ хорижий мамалакатларда ижодий сафарларда бўлган. Буюк Британияда энг катта “Glastonbury” фестивали шулар жумласидандир. Истеъдодли санъаткорлар Эдинбург фестивалида эса юқори ўринларни қўлга киритишган. Рақсга ошуфта VOU жамоаси Тинч океани санъати фестивалида Фижи оролларининг энг чекка ҳудудларидаги анъанавий ашула ва рақсларини намойиш этишган.\nVOU фижи санъаткорлари учун муваффақиятли ва серқирра ижод қилиш учун ажойиб жамоа ҳисобланади. Бугунги кунда VOU 33 нафар Фижилик ва хорижлик санъаткорлар билан шартнома асосида фаолият олиб бормоқда.\nVOU тадқиқотлар ва янги ғоялар ташаббускори ҳисобланади. Жамоа Тинч океанининг маҳаллий ва замонавий меросини тадқиқ қилаётган ва ушбу тақдиқотларни мухлислари билан улашаётган санъаткорларни доимий равишда қўллаб-қувватлайди. Ушбу тадрижий тадқиқотлар қадимий Фижи ҳақида билиш орқали ҳозирги замонавий Фижини аниқ тасвирлай олиш имконини беради.\nVOU жамоаси Самарқандда ташкиллаштирилаётган фестивал учун икки маҳоратли мусиқачи Нави ва Сачиколардан иборат дуэтни тақдим этади. Улар “Vucu” деб номланган фижи қўшиқларининг қадимий бадиий услубини ижро этадилар ва “Lali” номли зарбли мусиқа асбобида куй чалишади.\nDebapriya & Samanwaya Давлат : Ҳиндистон Debapriya & Samanwaya маҳоратли яккахон мусиқачилар бўлиб, ҳинд мумтоз ...


Равшан Эрматов ҳозирча 2010 йилги жаҳон биринчилигининг энг яхши ҳакамларидан бири деб қаралмоқда.\nЎзбекистонлик минглаб футбол мухлислари ҳам Аргентина-Германия ўйинини интизорлик билан кутаётирлар.\nКимдир Аргентина жамоаси мухлиси бўлса, кимдир Германия жамоаси ишқибози¸ бошқа биров эса ўзбек ҳаками учун ўйинни кузатади.\nАргентина жамоаси мухлиси бўлган 16 ёшли ўзбек йигити Зокиржон жаҳон чемпионати ўйинларини деярли барчасини кузатиб келаяпти.\n- Мен Аргентина мухлисиман. Эртага Германия билан ўйнайди. Кутиб ўтирибман. Германия барибир юта олмайди. Худо хоҳласа бу йил Аргентина чемпион бўлади. Мен 99 фоиз ишонаман, дейди футбол ишқибози 16 ёшли Зокиржон.\nЎзбекистонлик футбол мухлислари жаҳон чемпионати ўйинларини асасан, маҳаллий Спорт телеканали орқали томоша қилмоқдалар.\n- Телевизорда икки марта беради. Мен ҳам Германияга балет қилдим, ҳам Бразилияга балет қилдим. Шу икковидан биттаси чемпион бўлса, деб умид қилиб турибмиз.\nТошкентлик Абдуманнон ака:\n- Мана шу чорак финалда бирдан бир кўрадиган ўйин бу Германия билан Аргентина учрашуви. Қолганларининг тақдири аниқ.\n- Италиянинг чиқиб кетганлигидан хурсанд бўлдим. Ëмон кўраман мен Италия терма жамоасини. Негадир аввалги ўйинлардан мен уларни жуда ëмон кўриб қолганман. Мен яхши кўрган командадан Гана қолди. Кучсиз бўлса ҳам, ëқади шу Гана футболчилари.\n- Мен мукаммал ишқибозмасман бирор командага¸ мен театр кўргандай кўраманда футболни. Европа ўйинларини¸ масалан Англия ўйинларини яхши кўраман¸ Бразилиянинг ўйинларини яхши кўраман. Мукаммал бир командага балет қилмаганим билан кўриб завқланаманда. Ўйиннинг стилини¸ ўйиннинг мукаммаллигини¸ ўйинчиларнинг бир бирини тушуниб ҳаракат қилишларини кўриб маза қиламан. Ишқибозлик қиладиган командам ҳақиқатан йўқ. Мен қайси команда ўйнаса ҳам ўйинни кўриб завқ оламанда, дейди андижонлик суҳбатдош.\nБу йилги жаҳон чемпионатининг ўзбекистонлик футбол ишқибозлари учун ўзига хослиги унда ўзбекистонлик рефери Равшан Эрматовнинг ҳакамлик қилиши бўлди. Бу ўзбекистонлик футбол мухлислари қалбини ғурурга тўлдириш асносида, жаҳон чемпионатида Ўзбекистон жамоасини кўриш истагини кучайтиради.\nЖиззахлик футбол мухлиси:\nЎзбекистоннинг жаҳон чемпионатига чиқишига 100 фоиз имоним комил. Вақтини айта олмайман. Лекин чиқади. Агар унда ўзбеклар ўйнаса. Ҳар қандай Ривалдо¸ Сколарилар эмас. Миржалол Қосимовми¸ Азамат Абдураимовми, тренер ўзимиздан бўлсада¸ ҳақиқий ўйнайдиган футболчиларни танлаб олса¸ Ўзбекистон чиқади. Ўзбекистонни жаҳон чемпионатига олиб чиқадиган футболчилар бор. Фақат уларни ўйнаëтган командага олишмайди негадир.\nСирдарёлик футбол мухлиси:\nҚизиқчи Ҳожибой айтганидек, футболчиларимиз чет элга бориб фақат музқаймоқ еб келмасин. Яхши ўйнаб¸ дадил¸ қандайдир давлатнинг нуфузини кўтариб дегандек. Менинг фикримча¸ ишонаман ўзбекларнинг жаҳонга чиқишига. Лекин бу яқин 10-20 йил ичида Ўзбекистон футболи ривожланиб дунë миқëсига чиқа олмайди. Ҳали Осиë миқëсида яхши ўйнай олмайдику¸ дунë миқëсига йўл бўлсин.\n- Менинг ақлим етмайди Ўзбекистоннинг жаҳон чемпионатига чиқишига. Ҳали бери бу даражага бориб Европа футболига айланиши.... бу қийин масала¸ масалан Осиëнинг ўзини эплай олмаяпди-ю. Европага¸ Жаҳон чемпионатига йўл бўлсин. Ҳали ақлим етмайди бунга. Бизда қийинда¸ қийин. Мана Европа¸ Жанубий Америка футболни юракдан чиқариб ўйнайди. Ўзбек футболи чиқишига бунга ишонмайман барибир. Қачондир бўлиши керакку¸ лекин биз кўрмасак керак уни, дея хўрсинади андижонлик 72 ёшли Соҳибжон ота\nМинглаган футбол ишқибозлари телевизорлари олдида михланиб, севимли жамоалари ўйинларини томоша қилаётган бир пайтда водийлик Фаррухбек ётиб ухлашни маъқул кўради. Фаррухбек тирикчилик ташвишлари боис футбол кўришга вақт йўқлигини айтади.\nФаррухбек: Умуман ҳозир кўргани вақт йўқ. 11 дан кейин бўладида футбол.\nОзодлик: Бу сиз учун кечми?\n- Кечда. Эртароқ ухлаймизда. Одам чарчайди. Футбол кўришга вақт йўқ, дейди Фаррухбек.\nХоразмлик Алишер эса чироқ йўқлиги учун футбол томоша қила олмаслигидан нолийди.\nАлишер: Мен футболга қизиқаман. Лекин кўришнинг иложи йўқ. Кечқурун футбол бошланганда свет ўчади.\nОзодлик: Свет ҳар кун ўчадими?\nОзодлик: Бирор бир ўйинни кўрдингизми?\n- Бошини кўрамиз. Кейин свет ўчади. Охиригача кўришнинг иложи йўқ, дейди хоразмлик Алишер.\nБу йилги футбол бўйича жаҳон чемпионатида ўзбек ҳаками қатнашаётгани ўзбекистонлик спорт мухлислари қалбини қувончга тўлдиргани табиий.\nЛекин шунинг баробарида, жорий йилда футбол шарҳловчиси Ҳайрулла Ҳамидовнинг олти йилга қамалиши футбол мухлислари қалбини ларзага солгани ҳам аниқ.\nШунингдек, Тошкентнинг донғи кетган “Пахтакор” футбол клуби президенти Ботир Раҳимовнинг ҳибсга олиниши-ю, “Бунёдкор” жамоасининг ҳомийлари билан боғлиқ машмашалар ҳам футбол мухлислари дилини хира қилмасдан қолмади.


Хитой: Масжид ва интернет кафега борувчи кузатувдаги миллионлаб одамларнинг маълумотлари чиқиб кетди - BBC News O'zbek\nФото муаллифлик ҳуқуқи JOHANNES EISELE/AFP/Getty Images\nМусулмон уйғурлар флешмоб қилишди: Ота-онамни топиб беринг\nХитой: Уйғур ҳофизи Абдураҳим Ҳайит тирикми?\nСиздирилган маълумотларда одамларнинг 24 соат ичида борган ва тўпланган тахминан 6,7 миллион манзил жойлари кўрсатилган. Уларга "масжид", "меҳмонхона", "интернет кафе" дея изоҳлар ёзилган.\n"Бу маълумотлар базаси буткул очиқ ва исталган одамда уни таҳрирлаш, ўзгартириш ҳуқуқлари бор. Сиз маълумотлар базасига бориб, истаган нарсангизни ёзишингиз, ўқишингиз, янгилашингиз ва ўчиришингиз мумкин", дейди Геверс.\nХитой ҳукумати Шинжон бўлгасидаги мусулмонлардан иборат уйғур, қозоқ, қирғиз каби этник озчиликларни оммавий ҳибсхоналарда ушлаши ва кузатиши ортидан халқаро жамоатчиликнинг қаршилигига учраб келмоқда.\nSenseNets сайтида ёзилишича, ширкат Хитойдаги бир неча шаҳарда полиция билан ҳамкорликда ишлайди. Унинг бош компанияси NetPosa Technologies нинг Хитойдаги йирик шаҳар ва бўлгаларда офислари бор, шу жамладан Шинжонда ҳам.\nХитой ҳукумати сўнгги йилларда Шинжондаги мусулмонларни кузатишни кучайтирган. Ташқи кузатув камералари кўпайган ва смарфонларни монитор қилиш технологияси кенгайтирилган.\nВиктор Геверс унинг фонди SenseNets га маълумотлар ҳимоясиз ва барча учун очиқ эканлиги ҳақида тўғридан тўғри хабар берган.


Ўзбек пахтаси ҳақидаги аччиқ ҳақиқат\n29 ноябр 2021, Тошкент вақти: 08:20\nСенатор Ҳаркин¸ марҳум салафи Эдуард Кеннеди каби¸ АҚШ Сенатининг энг нуфузли аъзоларидан биридир.\nАҚШ даги нуфузли The Los Angeles Times нашрида машҳур сенатор Том Ҳаркиннинг шу сарлавҳа билан ëзилган мақоласи чоп этилди. Ўз умрини болалар ҳақларини ҳимоя қилишга бағишлаган жаноб Ҳаркин кузатишларини тўлиғича диққатингизга тақдим этамиз.\nАмерикада болалар ўз мактабига қайтаëтган айни кунларда¸ Ўзбекистон болалари яна пахта далаларига қайтаëтир. Куз улар учун фақат пахта теримини англатади. Ҳозирдан то ноябр ойи охирига қадар 6 ëшдан 15 ëшга бўлган 2 миллиондан ошиқ ўзбек боласи саҳардан қош қорайгунча далада пахта теради.\nДунëнинг бошқа ўлкаларидан фарқли Ўзбекистонда болаларни оммавий тарзда мажбуран далага ҳайдаш эксплуататор фермерлар ëхуд қашшоқ оилалар эмас¸ балки ҳукумат томонидан амалга оширилмоқда. Ҳар йил уч ойга чўзиладиган пахта мавсумида ўзбек расмийлари юзлаб мактаб¸ касалхона ва давлат идораларини ëпиб қўяди. Болалар билан бирга минглаб ўқитувчи¸ врач ва давлат идоралари ходимлари ҳам мажбуран пахтага ҳайдалади. Бу каби ялпи мажбурий меҳнатнинг қўрқинчли тарафи шундаки¸ бу жараëн авторитар ўзбек ҳукумати буйруғи билан амалга оширилади¸ йўналтирилади ва дунëда мисли кўрилмаган кўламда ижро этилади.\nДунëда пахта хом-ашëси бўйича учинчи йирик экспортчи бўлган Ўзбекистон йилига пахта сотиш орқасидан бир миллиардга яқин даромад қилади. Аммо бу даромад ҳукумат ва давлатга қарашли корхона боссларини бойитмоқда. Эртадан кечга қадар оғир меҳнат қилувчи болалар эса ўз меҳнатлари учун кундалик овқатдан ортадиган бирор ҳақ кўрмайдилар.\nЎзбекистонни совет замонидан бери қаттиққўллик билан бошқариб келаëтган президент Ислом Каримов нафақат мамлакатдаги демократияни бўғди¸ балки ўз режимининг мамлакатда етиштириладиган пахтанинг барини сотиб олувчи шавқатсиз монополист ролини ҳам сақлаб қолди. Ўзбек фермерлари ўзлари етиштирган пахтани давлат савдо агентликларига жаҳон бозоридаги нархнинг учдан бирига ҳам бормайдиган арзон нархда сотишга мажбур. Ҳукумат эса¸ товар биржаларида бу пахтани жаҳон нархида сотиш орқали ўз чўнтагига улкан даромад киришини кафолатлайди.\nҒарбдаги истеъмолчи ва ширкатлар мажбурий болалар меҳнати эвазига терилаëтган пахтани сотиб олиш орқали бу каби даҳшатли тузумни ўзлари билиб-билмай қўлламоқдалар. Таъминот занжирини кузатувчи таҳлилчилар¸ ўзбек пахтасининг энг кўп жанубий Осиë ва шарқий Европада сотилаëтганини аниқладилар. Бу минтақаларда қайта ишланган ўзбек пахтаси сўнгра АҚШ¸ Канада ва ғарбий Европа чакана савдо дўконларида газлама ва тайëр кийим шаклида сотилмоқда.\n2007 йили бир гуруҳ ноҳукумат ташкилотлари ва ижтимоий маъсулиятли сармоядорлар АҚШ даги кийим-кечак шоҳобчалари ва чакана савдогарлар диққатини Ўзбекистон болалари қисматига қаратдилар. Шундан сўнг чакана савдо дўконлари¸ ишлаб чиқарувчи ва эътиқодли сармоядорлар тармоғи биргалашиб¸ ўзбек ҳукуматини болалар меҳнатидан воз кечишга кўндириш ҳаракатини бошладилар.\nИжтимоий адолат мақсадида тузилган бошқа кампаниялардан фарқли¸ бу уринишларни дунëдаги энг йирик пахта истеъмолчилари қўллаб-қувватламоқдалар. Ўзбекистондаги болалар меҳнатига барҳам беришга қаратилган кампанияга қўшилган 25 дан зиëд йирик ширкатлар орасида American Eagle Outfitters, Bed Bath & Beyond, Gap Inc., JC Penney, Kohl's, Levi Strauss & Co., Limited Brands, Nike, Nordstrom, Timberland, TJX Cos. Inc., Phillips-Van Heusen Corp., Target, the Walt Disney Co. ва Wal-Mart. каби Америкадаги йирик номлар ҳам бор.\nБу ширкатларнинг кўплари ўз таъминотчиларига¸ ҳукумат пахта секторида энг оддий инсон ҳақларини тиклашга қаратилган жиддий қадамлар қўймагунича¸ ўзбек пахтасини сотиб олмаслик ҳақда кўрсатма берган. АҚШ даги пахта ва пахтага алоқадор савдо-сотиқнинг қарийб 90 фоизини амалга оширувчи тўрт Америка савдо уюшмаси АҚШ Давлат департаменти¸ Меҳнат вазирлиги¸ БМТ қошидаги Халқаро меҳнат ташкилоти¸ ҳамда президент Каримовга мактуб йўллаб¸ давлат рухсати билан амалга оширилаëтган мажбурий болалар меҳнатини зудлик билан тўхтатишни талаб қилдилар.\nАфсусларким¸ ҳозирча ўзбек ҳукумати бу борада қуруқ ваъда бериш ўйинини маъқул кўрмоқда. Тошкент болаларни мажбурий меҳнатга зўрлаш тузумини ўзгартириш ҳақда оғзаки баëнотлар қилмоқда¸ аммо амалда бирор нарсани ўзгартирмаëтир. Апрел ойида мен ўзбек ҳукуматини Халқаро меҳнат ташкилотининг 2009 йилги пахта терими давомида болалар меҳнатидан фойдаланиш вазиятини мустақил ўрганишига рухсат беришга чақирувчи резолюцияни тақдим этдим. Бунга жавобан Ўзбекистон Ташқи ишлар вазири ўринбосари шахсан менга ўз ҳукумати Халқаро меҳнат ташкилотига рухсат бериш масаласини кўриб чиқишини ваъда қилди. Бу гапдан бери орадан беш ой вақт ўтди¸ аммо амалда мутлақ ҳеч иш қилинмади.\nЯқинда Ўзбекистон Халқаро меҳнат ташкилотининг Минимум ëшга оид 138 ва Болалар меҳнатининг энг ëмон шаклларига оид 182- келишувларини ратификация қилди¸ аммо амалда уларнинг иккаласини ҳам сурбетларча бузишда давом этмоқда.\nИслоҳот борасида оëғини судраш ва ўзи қўл қўйган халқаро келишувларга вафо кўрсатмаслик билан ўзбек ҳукумати АҚШ ва қолган дунëда ўзига нисбатан салбий ҳаракатлар кучайишига йўл очмоқда. Ўзбек ҳукумати учун яхши ният билан ҳаракат қилиш фурсати етди. Тошкент дарҳол Халқаро меҳнат ташкилотини ўз мутахассис кузатувчиларини Ўзбекистондаги вазиятни ўрганиш миссияси билан мамлакатга келишга таклиф қилиши ва бу ҳаракат билан Ўзбекистон пахта далаларидаги мажбурий болалар меҳнатини камайтириш ва уни мутлақ тугатишга қартилган узоқ муддатлик ҳамкорликни бошлаши лозим. Ҳукумат ўзбек болаларининг далалардан мактабларга қайтишига йўл бермоғи лозим.\nТом Ҳаркин (Tom Harkin (D-Iowa)\nАҚШ Сенати қошидаги Соғлиқни сақлаш¸ Маориф¸ Меҳнат ва Пенсиялар қўмитаси раиси¸ дунë бўйлаб зўравонларча болалар меҳнатидан фойдаланишга қарши курашчиларнинг узоқ йиллик етакчиси.


Сербия президентининг ўғли коронавирусга чалинди - Darakchi\nСербия президентининг ўғли коронавирусга чалинди\nДУНЁ 09.04.2020, 18:38\nСербия президенти Александр Вучич ўзининг Instagram’даги саҳифасида ўғли коронавирусга чалинганини маълум қилди. Бу ҳақда rbs.ua хабар берди.\n«Буларнинг барчаси бошланганда ўғлим Данило таслим бўлмаслигини айтди. Тўнғич ўғлим коронавирусга чалинди. Клиник ҳолат шундайки, уни юқумли касалликлар шифохонасига қабул қилишди. Ўғлим, сен буни ҳам енгиб ўтасан. Отанг ҳам, бошқалар ҳам сени яхши кўради», — деб ёзган президент ва ўғлининг ёшлик пайтида бирга тушган суратини жойлаган.\nМаълумот учун, 23 ёшли Данилонинг онаси Ксения Янкович бўлиб, у Вучич билан 2011 йил ажрашган.\nРоссия президенти Владимир Путин ҳукумат вакиллари билан ўтказилан видеоконференс йиғилишда шифокорлар ва ўқитувчилар учун келаси ҳафта бошланиши билан кенг миқёсли коронавирусга қарши эмлашни бошлаш режасини...\nЖССТ коронавирус ва гриппнинг фарқлари ҳақида маълумот берди\nЯнги коронавируснинг гриппдан асосий фарқлари бу таъм ва ҳид сезиш қобилиятининг йўқолиши ҳамда нафас қисиши ҳисобланади. Бу ҳақда Жаҳон соғлиқни сақлаш ташкилоти хабар берган. ЖССТ грипп ва янги...\nАнглия коронавирус оқибатида ўлим ҳолатлари 50 минг нафардан ошган 5-давлатга айланди\nЧоршанба куни хабар қилинган сўнгги статистикага биноан, Буюк Британия коронавирус билан боғлиқ 50000 дан ортиқ ўлим холати қайд этилган дунёдаги бешинчи мамлакатга айланди, дея хабар...\nТинч океанидаги орол давлатга коронавирус етиб борди\nВануату дунёдаги коронавирусдан ҳоли бўлган кам сонли мамлакатлар қаторидан чиқди. Дея хабар берди. Tarjumon .uzВануату Соғлиқни сақлаш департаментининг чоршанба куни берган маълумотларига кўра, яқинда АҚШдан...


Қирғизистонда коронавирус юқтириб олган тиббиёт ходимлари сони 2000 дан ошди\n20 апрел 2021, Тошкент вақти: 19:01\nКоронавирусга қарши курашаётган қирғизистонлик медиклар (иллюстратив сурат).\nЎтган кеча-кундузда Қирғизистонда тиббиёт ходимларидан 96 нафарининг коронавирус инфекциясига чалингани аниқланган. Бу ҳақда 16 июль куни Қирғизистон ССВ жамоатчилик соғлиғини сақлаш бошқармаси бошлиғи Айнура Ақматова маълум қилди.\nХасталик ёйила бошлаганидан бери COVID-19 инфекциясини юқтириб олган тиббиёт ходимларининг умумий сони 2076 нафарга етган, улардан 583 нафари соғайиб кетган.\nСўнгги маълумотларга кўра, Қирғизистонда коронавирусга чалинган беморлар сони 12498 нафарга етган, улардан 3735 нафари соғайган. Ўзбекистоннинг ён қўшниси бўлган бу мамлакатда шу кунгача 167 киши COVID-19 важидан вафот этган.


Янги раҳбар сайланди\nНаманган шаҳрида вилоят журналистлари фаолларининг умумий йиғилиши бўлиб ўтди. Йиғилишда ташкилий масала кўрилди. Уюшманинг вилоят бўлимига «Наманган ҳақиқати» газетаси бўлим мудири Носиржон Деҳқонов (Носир АББОС) бир овоздан раис этиб сайланди.\nШу вақтга қадар бу лавозимни Маҳмуджон Парпиев бошқариб келган эди. У Ўзбекистон Республикаси Олий Мажлиси Сенати аъзолигига сайланиб, айни пайтда Сенатнинг Фан, таълим ва соғлиқни сақлаш масалалари қўмитаси раисининг ўринбосари вазифасида фаолият юритмоқда.\nТанқидий ва самимий руҳда ўтган йиғилишдан сўнг “Янгиланишлар жараёнида журналист маҳорати ва касб этикаси” мавзуидаги конференцияси ўтказилди. Унда бугунги кунда вилоят журналистлари олдида турган вазифалар муҳокама қилинди ва истиқбол режалар белгилаб олинди. Тадбирда муваффақият билан фаолият олиб бораётган туман газеталаридан бири “Норин овози” газетаси жамоаси ва вилоятнинг бир қатор фаол журналистларига Журналистлар ижодий уюшмасининг Фахрий ёрлиғи ва эсдалик совғалари топширилди.\nТадбирда Ўзбекистон Журналистлари ижодий уюшмаси раиси Саъдулла Ҳакимов ва Наманган вилояти ҳокими ўринбосари Паҳриддин Маткаримов иштирок этди.\n« Давлат солиқ қўмитаси раиси Беҳзод Мусаев:\n«Миллион жажжи фонус ёқди дарахтлар…» »


Легионерларимиз. Бугун Афонин ва Фомин жамоалари ўйнайди\n1 май, 2017, 11:00\nБугун Россия Премьер лигасида 26-тур ўйинлари давом эттирилади. Ўзбекистон миллий терма жамоаси ярим ҳимоячиси Вадим Афонин фаолият олиб борадиган “Оренбург” жамоаси сафарда “Крыля Советов”га қарши баҳс олиб боради. Мазкур ўйин Тошкент вақти 17.30 да билан бошланади.\nҚайд этиб ўтиш жоиз, Афонин жамоасининг сўнгги икки ўйинида қайдномага ҳам киритилмай келмоқда.\nШунингдек, бугун ОФК кубоги 6-тур ўйинларига старт берилади. Ҳамюртимиз Максимилиан Фомин тўп сурадиган Уммоннинг “Сахам” жамоаси ўз майдонида Ливаннинг “Ал-Нажма” жамоасини қабул қилади. Ушбу ўйин эса бизнинг вақт билан 20.00 старт олади.\nЭслатиб ўтамиз, “Сахам” гуруҳ босқичидан чиқа олмаслиги ўтган турдаёқ маълум бўлган эди.\n17.30 “Крыля Советов” – “Оренбург”(Вадим Афонин)\n20.00 “Сахам” – “Ал-Нажма”(Максимилиан Фомин).\nЛегионерларимиз. Ахмедовнинг жамоаси ғалабани қўлдан бой берди\nЛегионерларимиз. Жепаров тўп сурадиган «Сепахон» ғалабали юришини давом эттирмоқда


Каримовнинг гапидан қирғизлар норози\nҚамбарота ГЭСининг қурилиши Қирғизистонга сув заҳираларини тўла назорат қилиш имкониятини яратади.\nЎзбекистон президенти Ислом Каримовнинг ҳукумат йиғилишида Қирғизистонда ГЭС қурилаётганини танқид қилгани бишкеклик сиёсатчилар норозилигига сабаб бўлди.\nЎзбекистон Вазирлар маҳкамасининг 13 февралдаги йиғилишида нутқ сўзлаган президент Ислом Каримов Қирғизистон ва Тожикистонни сув-энергетика масаласида калтабин сиёсат юритаётганликда айблаган эди:\n-Ким кўр-кўрона тарзда бундай объектларни қуришга киришади? Бу эртага бутун ҳудудни, айниқса, қуйи оқимларда сувга эҳтиёжманд бўлиб юрган миллионлаб одамларнинг қадрини, керак бўлса, бугунги эҳтиёжини, ҳаётини, ҳаёт-мамотини ҳал қилади. Бу одамлар эртага сув камайса қандай ҳаёт кечиради? Бу масалани кўтаришга бизнинг ҳаққимиз борми ёки йўқми? -деди президент Каримов.\nЎзбекистон давлат раҳбари ўз нутқи давомида расмий Тошкент бу қурилишларни молиялаштиришга ва қўллаб-қувватлашга ҳам тайёр эканлигини айтди. Лекин бунинг учун Қирғизистон ва Тожикистон қурилаётган ГЭСлар лойиҳаларини халқаро экспертизадан ўтказиши шарт.\n-Биз холис экспертиза ўткизмасдан туриб қурилишни бошлаш мумкин эмас, деган позицияда қатъий туришимиз зарур. Агар мана шу ишни қилмасак, эртага кеч бўлади.\nБу масалани ҳал қилишнинг ягона йўли, халқаро жамоатчилик Бирлашган Миллатлар Ташкилоти назоратида экспертиза ўтказиши ва унинг хулосаларини бизга тақдим этиши керак. Шунда биз музокараларга ўтишга тайёрмиз,-деди Ислом Каримов.\nЎзбекистон раҳбарининг бу чиқиши қирғизистонлик сиёсатчилар ва мутахассислар норозилигига сабаб бўлди.\nҚирғизистон Фанлар академиясининг сув муаммолари институти директори, академик Дуйшен Маматқанов фикрича, президент Каримов бу чиқиши билан Ўзбекистон қўшни давлатлар манфаатини ҳисобга олмаган ҳолда сиёсат юритаётганини исботлади.\n-Орол бассейнига йилига 30 миллиард кубометр сув берамиз, шундан фақат 4 миллиард кубометри Қирғизистон эҳтиёжи учун ишлатилади. Ўзбекистон президенти ўз нутқи билан шу 4 миллиард кубометрдан ортиқча сувни ишлатишга ҳақларинг йўқ, деб айтаяпти. Бу эса халқаро меъёрларга ҳам тўғри келмайди.\nЎзбекистонга сув етказиб бериш учун Қирғизистон йилига 200 миллион доллар чиқимдор бўлади. Ўзбекистон бунинг учун бир тийин ҳам ажратмайди. Шунинг учун Қирғизистон ҳам сув бериб, ҳам чиқимдор бўлганидан кўра, бу сувни тўплаб электр энергияси ишлаб чиқаргани фойдалироқ,-деди Дуйшен Маматқанов.\nБишкеклик сиёсатчиларнинг айтишларича, Қирғизистонда қўшни давлатларга сув етказиб бериш учун кетган ҳаражатни сув олаётган мамлакатлар тўлаши шартлиги тўғрисида қонун қабул қилинган. Бироқ қўшни давлатлар сув тўплаш ва етказиб бериш ҳаражатларини тўлашдан бош тортиб келаётиганликлари учун бу қонун ишламаяпти.\nСиёсатчиларга кўра, бундай шароитда Қирғизистон ўз манфаати доирасида ҳаракат қилишга ҳақлидир.\n- Айни пайтда қўшни давлатлардагина эмас, ҳатто сув бошида бўлган Қирғизистонда ҳам сув танқислиги сезила бошланди. Сув олтиндан қиммат, деган гапнинг ҳақиқат экани энди билинаяпти. Шунинг учун ҳам Қирғизистон бу йўналишда ўз манфаатлари доирасида ҳаракат қилади.\nҚамбарота ГЭСининг қурилиши билан Қирғизистон бир қатор муаммоларни, жумладан, сув заҳираларини назорат қилиш муаммосини ҳам ҳал этади. Бу эса Қирғизистондан сув оладиган қўшни давлатларни ташвишга солмай қўймайди, албатта, -деди қирғиз парламенти депутати Ибрагим Жунусов.\nАйни пайтда Қирғизистонда Қамбарота, Тожкистонда Роғун ГЭСларининг қурилиши минтақа давлатлари ўртасидаги манфаатлар тўқнашувини кескинлаштиради, деган фикрлар ҳам мавжуд.\nҚирғизистоннинг собиқ ташқи ишлар вазири Эднан Қорабоев масаланинг мана шу жиҳатига эътибор қаратади:\n-Агар бу масала юзасидан ҳуқуқий базани ярата олсак, муаммога ечим ҳам топилади. Албатта, ҳуқуқий асосга эга бўлгач ҳам сув масаласи ҳамма кутганидек адолатли тарзда ҳал этилиши қийин кечади. Бироқ ҳуқуқий базанинг яратилиши зиддиятларнинг олдини олишга ва музокаралар механизмининг яратилишига сабаб бўлади,-деди Эднан Қорабоев.\nШу ўринда айтиб ўтиш жоизки, январ ойида Тошкентга борган Россия президенти Дмитрий Медведев Ўзбекистон президенти Ислом Каримов билан музокаралар чоғида қўшни давлатлар розилиги олинмасдан туриб расмий Кремл минтақанинг бирон бир давлатида сув иншоотлари қурилишига кўмаклашмаслиги тўғрисида гапирган эди.\nБироқ феврал ойида Москвага борган Қирғизистон президенти Қурмонбек Бакиев Дмитрий Медведев билан Қамбарота ГЭСи қурилишига Россия бир миллиард 700 миллион доллар маблағ ажратиши тўғрисидаги шартномани имзолаб қайтди.


Хусусий Мулк ҳақида — У ким, бу нима — QOMUS.INFO\nQOMUS.INFO > Х ҳарфи > ХУСУСИЙ МУЛК\nХУСУСИЙ МУЛК — айрим кишилар ёки хонадонлар ихтиёридаги мулк; бозор иқтисодиётидаги хилмахил мулклар орасида етакчи мулк шакли. Хусусий мулкнинг объекти моддий ва молиявий бойликлар, иш кучи, интеллектуал меҳнат маҳсули, ер, сув, ер ости бойликлари, корхоналар, хўжаликлар, акция ва облигациялар, пул маблағлари, транспорт воситалари, турар жой, истеъмол товарлари, меҳнат қобилияти, ишбилармонлик маҳорати, илмий кашфиётлар, техникавий ихтиролар, санъат ва адабиёт асарлари ва бошқалар бўлиши мумкин. Хусусий мулк субъекти унга эгалик қилувчи кишилар, айрим шахслар ва хонадон ахли хисобланади.\nХусусий мулк мулкчиликнинг энг кўҳна шакли, бундан бир неча минг йиллар олдин қабила, уруғаймокларнинг жамоа мулкидан ўсиб чиққан жамоа мулки айрим кишилар қўлига ўтиб Хусусий мулкга айланган. Хусусий мулк анъанавий ва бозор тизимида асосий мулк ҳисобланган. Режали иқгисодий тизим хусусий мулкни йўқотиб давлат мулкини ўрнатган, истеъмолга хизмат қилувчи мулкни, жумладан уйрўзгор буюмлари ва томорқа хўжалигини шахсий мулк, деб эълон қилган. Режали тизимдан бозор иқгисодиётига қайтилгач, Хусусий мулк янгидан тикланади. Бунга қуйидаги йўл билан эришилади:\n1) давлат мулки Х. м. га айлантирилади;\n2) уз маблага хисобидан хусусий мулкни яратишга рухсат берилади;\n3) жамоа (колхоз) мулкидан хусусий мулк ажралиб чиқади;\n4) шахсий мулк хисобланган томорка ва хонадон молмулкига Хусусий мулк мақоми берилади;\n5) Хусусий мулк чет элдан кириб келади, мавжуд мулкчилик тизимига қўшилади.\nБозор иқтисодиётига хос мулкий полиформизмни Хусусий мулк трансформацияси юзага келтиради. Хусусий мулк ўз соҳиблари ихтиёри билан бирлашганда жамоа мулки ҳосил бўлади. Хусусий мулк миллийлаштирилганда у давлат мулкига айланади.\nХусусий мулк бозор иқтисодиётининг таянчи сифатида бир қатор белгилар билан тавсифланади: Х. м. иқтисодий ресурслар, яратилган маҳсулот ва хизматларни, умуман бойликни якка тартибда айрим кишилар ёки оилалар томонидан ўзлаштирилишини таъминлайди. Хусусий мулк соҳиблари турли тоифадаги кишилар, чунончи тадбиркорлар, ишчилар, хизматчилар, деҳқонлар, ер эгалари ва рантьелар бўлиши мумкин. Хусусий мулк ўз эгасига иқтисодий ҳокимият беради, яъни уни бошқариш функцияси билан таъминлайди. Мулк объектини мулқдорнинг ўзи ёки унинг номидан менежерлар бошқаради. Хусусий мулк ўз сохибига наф келтириши шарт. Хусусий мулк ўз сохибига иқгасодий мустақиллик беради, яъни мулк сохиби уни уз билганича ишлатади. Мулк эгаси муқобил иктисодий танлов қоидасига биноан, нима иш қилишини белгилаб олади, у мулкини бизнесга қўяди, сотади, гаровга беради ёки меросга қолдиради.\nХусусий мулк иқтисодий рўёбга чиқиши — ўз эгасига мулкий даромад келтириши ёки унинг истеъмол эҳтиёжини қондириши керак. Давлат қабул қилган қонунлар ва ёзилмаган қоидалар, яъни шаклланган анъаналар ва мулкий удумлар Хусусий мулкга эгалик қилишни, мулкий ҳуқуқни таъминлайди. Ўзбекистонда Хусусий мулк дахлсизлиги Ўзбекистон Республикаси Конституцияси ва мулк тўғрисидаги қонунларда эътироф этилган.\nЎзбекистонда Хусусий мулк давлат мулкини хусусийлаштириш, уни ҳосил этишга рухсат берилиши натижасида юзага келди ва хусусий корхоналар, фермер ва деҳқон хўжаликлари, хусусий банклар, томорқа, хонадондаги молмулк ва пул жамғармалари, қимматли қоғозлар Х. м. объектига айланди.\nХусусий мулк, уни иқтисодий рўёбга чиқариш усули жиҳатидан 2 турга бўлинади;\n1) айрим кишиларга қарашли бўлган танҳо индивидуал Хусусий мулк Бу мулкка эгалик мулкдорнинг ўзининг фаолияти орқали юз беради, якка тартибда эгаси томонидан бошқарилади, у келтирган даромад улушларга ажралмаган ҳолда тўлатўкис эгасига тегади;\n2) корпоратив, гурухий Хусусий мулк Бу улушбай, шерикчиликка асосланган мулк булиб, акциядорлик жамиятига хос. Унинг эгалари акциядорлар ҳисобланади, уларнинг мулкий улуши қўлидаги акциялар қиймати билан ўлчанади. Хусусий мулкнинг бу турида мулкнинг иқтисодий рўёбга чиқиши алоҳида эмас, балки мулкдорлар гуруҳи доирасида юз беради. Бу мулкни акциядорларнинг ўзлари эмас, балки ёлланган менежерлар бошқаради, ундан келган даромад акциядорлар уртасида улушбайчилик қоидасига биноан тақсимланиб дивиденд шаклига киради. Майда Хусусий мулк индивидуал булса, йирик Хусусий мулк корпоратив Хусусий мулк тавсифига эга.\nХусусий мулк амал қилиши жиҳатидан 2 хил бўлади: биринчиси бизнесга хизмат қилувчи мулк бўлиб капитал сифатида ҳаракатда бўлади ва эгасига фонда келтиради; иккинчиси истеъмолга хизмат қилувчи мулк бўлиб, хонадонда ишлатилади. Бу мулк истеъмол буюмлар ва пул маблағидан иборат, хонадоннинг тирикчилик эҳтиёжларини қондиради. Хусусий мулкнинг иқтисодиётдаги роли хусусий секторнинг ялпи ички маҳсулотдаги ҳиссаси ва хусусий молмулкнинг миллий бойликдаги ҳиссасига боғлиқ. Хусусий мулк давлат мулкини хусусийлаштириш ва мулкдорлар топган даромаднинг жамғарилиб, мулк объектини кенгайтириш йўли билан кўпаяди. Хусусий мулк бозор тизимида устувор бўлсада, бошқа мулк шаклларини инкор этмайди, улар билан ёнмаён амал қилади, мулкий полиформизм таъминланади.


15:17 01.12.2019 (Янгиланган 15:19 01.12.2019)\nМуҳаббат қиссалари ўз ниҳоясига етгандан сўнг йигит қиздан унга сарфлаган харажатларини ундириш йўли билан қасос олишга аҳд қилган.\nТОШКЕНТ, 17 сен — Sputnik. Бухорода 4 сентябрь куни шахсий суратларини тарқатиб юбормаслик, қариндошларига кўрсатмаслик эвазига собиқ севгилисидан минг доллар талаб қилган шахс қўлга олинди. Бу ҳақда вилоят ИИБ ахборот хизмати хабар қилди.\nХабарга кўра, 1986 йилда Ғиждувонда туғилган Ў.К. 2018 йил ноябрь ойида Р.A. исмли қиз билан танишиб, яқин ишқий муносабатда бўлган. Улар 2020 йил август ойида тортишиб қолгач, йигит қиздан товламачилик йўли билан пул ишлаб олмоқчи бўлган.\nМаълум қилинишича, Ў.К. қизни фотосуратларини интернетга тарқатиш, қариндошларига кўрсатиш билан қўрқитиб, ундан минг доллар талаб қилган.\nБундан қўрққан жабрланувчи ҳолат юзасидан ҳуқуқ тарғибот идораларига мурожаат қилган. Бухоро шаҳрида Ў.К. 4 сентябрда Р.A.дан 500 доллар пулларни товламачилик йўли билан олаётган вақтида қўлга олинган.\nУнга нисбатан Жиноят кодексининг 165-моддаси билан (Товламачилик) жиноят иши қўзғатилган. Ҳозирда тергов ҳаракатлари олиб борилмоқда.


ЎЗБЕКИСТОНДА ИЛК БОР 90 ЁШЛИ БЕМОРДА МУРАККАБ КАРДИОХИРУРГИК АМАЛИЁТ МУВАФФАҚИЯТЛИ ЎТКАЗИЛДИ (1-қисм)\nБемор отахонимизга келсак, исми — Ёқуб Маҳмудов. 1932 йилда туғилган. Тошкент вилоятининг Чиноз туманидан. Кўп йиллардан бери гипертония ва юрак ишемик касалликларидан азият чекади. Қон босими 190 гача кўтарилиб кетиши кузатилган. Инфарктни бошдан ўтказган.


hidoyat.uz – “Мовароуннаҳр” нашриётининг сайти - ИСТИҚОМАТ\nИстиқомат луғатда тўғри бўлиш, тўғри юриш маъноларини англатади. Кишининг хулқи ва ишлари шариат кўрсатмаларига мувофиқ бўлиши истиқоматдир. Аллоҳ таоло буюради: «Бас, (эй Муҳаммад!) буюрилганингиздек тўғри бўлинг!» (Ҳуд, 112). Оят тафсирида Имом Мотуридий «Таъвилот аҳл ас-сунна” китобида бундай дейди: “Истиқомат тавҳиддир. Яъни, оятда: “Раббингга йўлиққунингча тавҳидда тўғри бўлгин”, дейилмоқчи».\nЯна Аллоҳ таоло: «Албатта: “Раббимиз – Аллоҳ”, деб сўнгра тўғри бўлган зотлар ҳузурига (ўлим пайтида) фаришталар тушиб (дерлар): “Қўрқманг ва ғамгин ҳам бўлманг! Сизларга ваъда қилинган жаннат хушхабари билан шодланинг!”» деган (Фуссилат, 30).\nСуфён ибн Абдуллоҳ Сақафий (розияллоҳу анҳу) айтади: «Ё Расулуллоҳ, менга Исломда шундай бир гап айтингки, уни сиздан сўнг ҳеч кимдан сўрамайин”, дедим. Шунда Расулуллоҳ (соллаллоҳу алайҳи ва саллам): “Аллоҳга имон келтирдим, дегин, сўнг истиқоматда (тўғри) бўлгин”, дедилар» (Имом Муслим ривояти).\nАнас (розияллоҳу анҳу)дан ривоят қилинади: «Расулуллоҳ (соллаллоҳу алайҳи ва саллам) айтдилар: “Банданинг қалби тўғри бўлмагунча имони тўғри бўлмайди. Тили тўғри бўлмагунча қалби тўғри бўлмайди. Ёмонликларидан қўшниси омонда бўлмаган киши жаннатга кирмайди”» (Имом Аҳмад ва Байҳақий).\nУшбу ҳадисдан истиқомат имоннинг соғломлигига, қалб ва тилнинг тўғрилигига боғлиқ бўлиб, зоҳирий ва ботиний кўринишда бўлишини билиб оламиз.\nОрифлардан бири: “Истиқомат икки нарсадан: имон тўғрилиги ва Расулуллоҳ (соллаллоҳу алайҳи ва саллам) олиб келган нарсага зоҳирда ҳам, ботинда ҳам эргашишдан иборат”, деган. Ҳазрат Умар (розияллоҳу анҳу): “Истиқомат – яхшиликка буюриш ва ёмонликдан қайтаришда бардавом бўлиш ва тулкига ўхшаб у ёқ-бу ёққа четламаслигингдир”, деган.\n315 марта ўқилган.


2 сотих майдонда 500 бош қорамол боқиш мумкин | АгроОлам.Uz\nДомой Янгиликлар 2 сотих майдонда 500 бош қорамол боқиш мумкин\nМаълумки, Қизилқум саҳроси бағрида жойлашган Зарафшон шаҳри, Томди ва Учқудуқ туманлари ҳудудида чорвачилик яхши ривожланган. Тўғри саҳрода ер ададсиз бўлсада, тупроқ унумдорлиги, суғориш тизими билан боғлиқ табиий муаммолар мавжуд.\nШу боис бу ҳудудларда, айниқса, йирик шохли мол парвариши учун ихчам ҳамда сув тежовчи, самарадор гидропоника лойиҳалари муҳим аҳамиятга эга.\nТашаббускор ушбу лойиҳани амалга оширишда умумий 1 миллиард 365 миллион сўмлик шахсий сармояси ҳамда Миллий банкнинг хорижий валютадаги кредитидан фойдаланди. Асосийси, ихчам ва самарадор лойиҳа натижасида 4 нафар аҳолининг бандлиги таъминланди.\nТадбиркорнинг таъкидлашича, бу ерда йилига 1 минг 800 тонна маҳсулот, яъни 1 кило дондан 4,5-8 килогача кўк озуқа етиштирилади. Мазкур мўжазгина ер майдонини эгаллаган лойиҳа қувватида анъанавий 250 гектар майдонда етишитириш мумкин бўлган қувват ҳажми ўрнини босади. Эътиборлиси, 1 йилда лойиҳа харажатлари ўзини қоплайди. Яна бир муҳим жиҳати, майсаларни ундириш учун соатига 240 литр ерости суви сарфланади.\nНуриддин РАҲИМОВ, ЎзА. uza.uz


24 сентябр 2020, Тошкент вақти: 17:51\nТожикистондаги ижтимоий тармоқларда Ислом уйғониш партиясининг(ТИУП) аъзоси эканлиги айтиладиган шахснинг жирканчли шаҳвоний видеолари тарқалди. Партия раҳбарияти видео қаҳрамони уларнинг аъзоси эканлигини тан олган бўлсада, бу видео партия сафларини бузиш учун монтаж қилинган демоқда.\nТожикистонликларнинг мобил телефонларида ва ижтимоий тармоқларда тарқаб кетган видеолавҳада ТИУПнинг аъзоси Маҳмадражаб Ризоевнинг жуда ҳам жирканчли шаҳвоний ҳаракатлари ҳақида ҳикоя қилинади.\nВидеотасвирда кадр ортидан гапираётган шахс бу тасвирлар ТИУПи бошқаруви уюштирган махсус гуруҳ томонидан суратга туширилганини ва бу гуруҳ партия раиси ўринбосари Муҳаммадали Ҳайит раҳбарлиги остида ишлаётганини айтади.\nБироқ, Муҳаммадали Ҳайитнинг ўзи бундай гуруҳ тузилганини инкор қилади. У бундай ҳаракатлар парламент сайловлари арафасида Ислом уйғониш партиясига босим ўтказиш мақсадида қиланаётганини айтади:\n“Қайсидир маънода ишлаш қийин бўляпти. Чунки босимлар ўз кучини кўрсатяпти. Лекин биз ишлашда давом этяпмиз ва парламент сайловига жиддий тайёргарлик кўряпмиз. Кимки бу билан партия фаолиятини фалажлаштирмоқчи бўлса ҳеч қачон мақсадига етолмайди”, дейди Муҳаммадали Ҳайит.\nТИУП аъзолари фикрича 2010 йилдан бошлаб партияга расмийлар томонидан турли хил таъқиб ва тазйиқлар кучайиб бормоқда.\nИкки йил бурун муҳожирликдан қайтган тожик шоири Бозор Собирнинг “ТИУП фаолиятини тақиқлаш керак” мазмунидаги интервьюси расмий нашрларда чоп этилганидан сўнг бу жуда катта мубоҳасани келтириб чиқарган эди.\nТИУП вакилларига кўра, бундай ҳаракат ва босимлар партияни обрўсизлантириш ва кучсизлантириш учун қилинмоқда.\nМинтақавий хавфсизлик бўйича тожикистонлик эксперт Комёб Жалиловнинг айтишича, ТИУП фаолиятини тақиқлаш ҳақида мамлакатдаги бирорта тузилманинг аниқ дастури йўқ. Унинг фикрича, тожик ҳукуматини хориж кучларининг ТИУПни ўз мақсадлари йўлида ишлатиши мумкинлиги ташвишга солмоқда.\n-Иккинчи томондан,- дейди тожик эксперти,- ТИУП ва бошқа сиёсий партияларга нисбатан барқарор муносабатни сақлаб қолиш учун мамлакат қонунчилигига, айниқса Конституцияга эҳтиромда бўлиш керак. Зеро, Конституция бу партиянинг эркин фаолият юритишини таъминлайди.\nТожикистонда сўнгги пайтларда дин вакилларининг шаҳвоний ҳаракатларини ошкор қиладиган видеотасвирлар кўпайди.\nТожикистон ИУП номидан тарқатилган яна бир видеотасвирда обрўли масжид имомларидан бирининг муқаддас исломий китоблар турган хонада бир аёл билан жинсий алоқа қилаётгани тасвирланади.\nЖорий йилнинг бошида Қирғизистон муфтийси Раҳматулла Эгамбердиев ёш аёл билан интим муносабатлари акс этган видео Интернетда тарқалиб кетганидан сўнг лавозимидан истеъфо берган эди.


ЎзА - ЎЗГАРАЁТГАН ЎЗБЕКИСТОН РАҚАМЛАРДА: 3 йил ичида қанча турар-жой қурилди ва унга қанча маблағ сарфланди?\nЎЗГАРАЁТГАН ЎЗБЕКИСТОН РАҚАМЛАРДА: 3 йил ичида қанча турар-жой қурилди ва унга қанча маблағ сарфланди?\nМаълумотларга кўра, аҳолини муносиб турар-жой билан таъминлаш мақсадида охирги уч йилда давлат дастурлари доирасида 104 мингта, жумладан, қишлоқларда 63 мингта ва шаҳарларда 41 мингта хонадонга мўлжалланган арзон уй-жойлар фойдаланишга топширилган.\nДавлат дастурлари доирасида қишлоқларда 13 мингта турар-жойлар, тадбиркорлар томонидан 13 минг 189 хонадонли уйлар барпо этилган. Умумий ҳисобда 26 минг 189 та уй қурилган бўлиб, бунинг учун 4 триллион 330 миллиард сўм сарфланган.\nДавлат дастурлари асосида 29 мингта турар-жой, жумладан қишлоқларда 20,3 мингта, шаҳарларда 8,5 мингга яқин турар жой қад кўтарган. Тадбиркорлар томонидан 16 мингдан зиёд хонадонли уй қурилган. Яъни, умумий ҳисобда 2017 йилда 44 882 та уй-жой барпо этилиб, булар учун 6,2 триллион сўм сарфланган.\nДавлат дастурлари доирасида 42,2 мингта, шу жумладан қишлоқларда 25,3 мингта, шаҳарларда қарийб 17 минг турар-жой, тадбиркорлар томонидан жами 19,7 минг квартирадан иборат уйлар қурилган. Яъни, 2018 йилда 61 924 та уй-жой барпо этилиб, 12 триллион 130 миллиард сўм сарф-харажат қилинди.\n2019 йилнинг ўтган даври мобайнида:\nДавлат дастурлари доирасида қарийб 30 мингта, шу жумладан қишлоқларда 15 мингдан зиёд, шаҳарларда 15 мингга яқин турар-жой, ҳамда тадбиркорлар томонидан эса жами 19,5 минг хонадонни ўз ичига олган уйлар барпо этилган.\nУмумий ҳисобда 2019 йилда қарийб 49 458 та уй-жой қурилиб, бунинг учун 12 триллион 24 миллиард сўм йўналтирилган.\n2018 йилда қурилган уй-жойлар сони 2016 йилдагига нисбатан 2,4 баравар кўп. 2017 йилга қадар шаҳар жойларда деярли уй-жойлар қурилмаган. Охирги уч йилда эса мамлакатимиз шаҳарларида давлат дастурлари доирасида 41 мингдан зиёд хонадонларга мўлжалланган арзон уй-жойлар фойдаланишга топширилди.


ЎзА - Қишлоқ ёшлари жаҳон ареналарида\n19.02.2015 15:11 Болалар спорти\nҚишлоқ ёшлари жаҳон ареналарида\nКўп йиллар Ғаллаорол тумани болалар ва ўсмирлар спорт мактабининг директори вазифасида ишлаган, қирқ йилдан зиёд спорт соҳасида меҳнат қилган меҳнат фахрийси Саттор Умурзоқов қадрдон жамоаси эришаётган ютуқлардан ғурурланиб юради.\n– Илгари қишлоқ ёшларининг қайсидир мусобақага бориши, ҳатто вилоят миқёсидаги мусобақада қатнашиши ҳам биз учун энг катта ютуқ бўлган, – дейди Саттор ака. – Биз, мураббийлар ёшларимизнинг халқаро мусобақаларда иштирок этишини фақат орзу қилар эдик. Президентимиз раҳнамолигида спортни ривожлантириш, аҳоли, айниқса, ёш авлодни жисмоний-тарбия ва спортга кенг жалб этиш, уларнинг ҳеч кимдан кам бўлмаган шароитларда улғайиши йўлида амалга оширилаётган ишлар туфайли спортимиз ривожланди. Спортчиларимиз ўзбек ёшлари нималарга қодирлигини халқаро миқёсда кенг намоён этаётир. Ўтган йили мактабимизнинг 9-синф ўқувчиси Сабина Умарова 1999-2000 йилларда туғилган ёшлар ўртасида енгил атлетика бўйича хорижда ўтказилган нуфузли мусобақада битта олтин, иккита кумуш медални қўлга киритди. Бундай мисолларни кўплаб келтириш мумкин. Мустақиллик туфайли қишлоқ ёшларининг бундай ютуқлари оддий ҳолга айланганидан қувонмай, ҳайратланмай бўладими?\nМураббий ҳақ. Бугун ёшларимизнинг Осиё ва жаҳон чемпионатлари, олимпия ўйинларида шоҳсупанинг энг юқори поғонасига кўтарилишини қандайдир табиий, гўё шундай бўлиши керакдай қабул қилишга ўрганиб қолдик. Ваҳоланки, бунинг ортида қанча меҳнат, қанча заҳмат ва машаққат ётгани, қанча маблағ сарфлангани ҳақида кўп ҳам ўйлайвермаймиз.\n– Туманларда замонавий болалар спорти иншоотлари барпо этилаётгани, мавжудлари реконструкция қилиниб, зарур спорт анжомлари билан таъминланаётгани ёшларни спортга жалб этиш ва маҳоратини оширишда муҳим аҳамият касб этмоқда, – дейди Ўзбекистон Болалар спортини ривожлантириш жамғармаси Жиззах вилояти филиали директори Ўктам Маматқулов. – 2003-2013 йилларда вилоятда жамғарма томонидан 105 болалар спорти иншооти янги қурилди ва реконструкция қилинди.\nБу йўналишдаги ишлар изчил давом эттирилмоқда. Ўтган йили болалар спорти иншоотларини қуриш ва реконструкция қилиш манзилли дастури асосида Зомин, Янгиобод туманларида болалар мусиқа ва санъат мактаблари, Бахмал, Жиззах, Зомин, Ғаллаорол, Зарбдор туманларида биттадан мактабда 12х24 ўлчамдаги спорт заллари қурилиб, фойдаланишга топширилди. Жиззах шаҳридаги "Универсал" спорт мажмуаси, Зомин туманидаги 1-болалар ва ўсмирлар спорт мактабида ёпиқ сузиш ҳавзаси барпо этилди. Зарбдор туманидаги 1-болалар ва ўсмирлар спорт мактаби биноси капитал реконструкция қилинди. Жиззах шаҳридаги бокс ҳамда теннисга ихтисослаштирилган болалар ва ўсмирлар спорт мактаблари биноси капитал таъмирланди. Бу ишларга Ўзбекистон Болалар спортини ривожлантириш жамғармаси томонидан 4 миллиард 621 миллион сўмдан зиёд маблағ сарфланди.\n– Туманимиздаги болалар ва ўсмирлар спорт мактабида 1 миллиард 562 миллион сўмлик реконструкция ишлари бажарилгач, имкониятларимиз янада кенгайди, – дейди Болалар спортини ривожлантириш жамғармаси Зарбдор тумани вакили Улуғбек Қорабеков. – Бу ерда 700 га яқин ёшлар спортнинг бокс, миллий кураш, дзюдо, волейбол, футбол, бадиий гимнастика, стол тенниси, белбоғли кураш ва шахмат-шашка турлари билан мунтазам шуғулланиши учун барча шароит яратилди.\nПрезидентимизнинг 2010 йил 5 майдаги “Болалар спорти объектларидан фойдаланиш самарадорлигини ошириш борасидаги қўшимча чора-тадбирлар тўғрисида”ги қарори асосида турли спорт иншоотларининг қувватларидан тўлиқ фойдаланишга қаратилган изчил чора-тадбирлар амалга оширилмоқда. Бугунги кунда вилоятдаги 545 умумтаълим мактабида фаолият юритаётган 2 минг 605 спорт секциясида 64 минг нафарга яқин ўқувчи шуғулланмоқда. 75 касб-ҳунар коллежи ва 4 академик лицейдаги 1 минг 235 спорт секциясига 31 мингдан ортиқ ўқувчи жалб этилган.\nДавлатимиз томонидан қишлоқ жойлардаги мактабларда фаолият кўрсатаётган мураббияларни моддий рағбатлантириш бўйича белгиланган имтиёзлар қизларни спортга кенг жалб этишда юксак самаралар бермоқда. Айни пайтда халқ таълими тизимида қишлоқ мактабларида ишлаётган 179 нафар жисмоний тарбия ўқитувчисининг тариф ставкаларига ҳар ойда 15 фоиз устама ҳақ тўланмоқда.\nСпорт иншоотларини қуриш билан бирга, спортнинг оммавийлигини таъминлашга ҳам алоҳида эътибор қаратилмоқда. Ўтган йили вилоят халқ таълими бошқармаси, давлат ва жамоат ташкилотлари ҳамкорлигида уч юздан ортиқ спорт мусобақаси ташкил этилди. Ушбу мусобақаларда иштирок этган 22 мингдан ортиқ ўқувчининг 7 минг 940 нафари қизлардир.\n– Президентимиз раҳнамолигида болалар спортига қаратилаётган алоҳида эътибор туфайли фарзандларимизни ҳар томонлама баркамол этиб вояга етказишдек эзгу мақсадларимиз амалга ошмоқда, – дейди Пахтакор тумани болалар ва ўсмирлар спорт мактаби директори, Ўзбекистон Республикасида хизмат кўрсатган ёшлар мураббийи Баҳодир Мирзақулов. – Яратиб берилаётган шароитлар самарасида тарбияланувчиларимиз мамлакатимиз ва халқаро мусобақаларда юксак марраларга эришмоқда. Улар орасида қишлоқ ёшларининг сони ортиб бораётгани янада қувонарлидир.


25 май куни Тошкентда 15 яшар бола бошқарган Nexiaнинг милиция машинасига урилиши оқибатида бир ички ишлар ходимининг ҳалок бўлди.\nИчки ишлар бошқармаси вакили, воқеани ўрганган Озодлик радиосига, авария сабабини изоҳлаб, машина рулида ёнида бир ўртоғи билан машинани ювиш бахонасида олиб чиққан 15 яшар бола бўлганини билдирган.\nШунингдек, бола милиция ходими ўлимига сабаб бўлган ўз ҳаракатини рўпарасидан чиқиб қолган машинани уриб юбормаслик учун рулни бургани ва милиция машинасининг орқасидан бориб урилгани билан изоҳлаган.\nҲақиқатан ҳам бегуноҳ одамлардан кўра ўзбек милицияси ходимининг ўлими афзал бўлганми? Милиция Ўзбекистонда одам ҳисобланмайдими? Шу каби бошқа мулоҳазаларни Eltuz.com сатирасига янги расм ишлаган рассом Туз ўз муштарийлари учун савол остида қолдиради.\ndata-title="15 яшар бола милиция ходимини нобуд қилди" data-description="25 май куни Тошкентда 15 яшар бола бошқарган Nexiaнинг милиция машинасига урилиши оқибатида бир ички ишлар ходимининг ҳалок бўлди. Ички ..." data-image="https://eltuz.com/wp-content/uploads/2016/06/rasm1499.jpg" data-url="https://eltuz.com/satira/196046/" data-services="facebook,odnoklassniki,twitter,telegram" data-counter="ig">\nИжтимоий тармоқда «Илҳом» театридан бинонинг олиб қўйилишига қарши норозилик ортидан 11 февраль куни Маданият вазирлиги театрнинг ўз ўрнида қолишини ...\n1990 йилнинг 30 апрелида мустақил Ўзбекистон тарихидаги илк демократик партия – “Эрк”нинг таъсис қурултойи бўлиб ўтди. Бундан олдин ўша ...


Шукрона байрами – nurullohuz.com\nТарих босқичларининг энг коронғи паллаларида Оллоҳ таоло пайғамбарлар юбориб, жақолат ботқоғига ботган жамиятларни бот-бот тўғри йўлга йўллаб турган. Хазрати Иброҳим (алайхиссалом) ҳам шунақа бир зулмат замонда дунёга келдилар.\nБу пайтда одамлар ягона Оллоҳдан юз буриб, бут-санамларга топинишар, “Ҳеч нарсани ярата олмайдиган, аксинча, ўзи яратилувчи бўлган, у (одам)лар учун бирон ёрдам қилишга қодир бўлмайдиган, ҳатто, ўзига ўзи ёрдам қила олмайдиган нарсаларни” (Аъроф сураси 191–192-оятлардан), яъни, ожиз тош ва ёғочлардан ясалган бутларни улуғлашар эди. Буларнинг устига ўша замоннинг подшоҳи Намруд ҳам ўзини “худо” деб эълон этган, одамларни ўзига сиғинтириш билан овора эди.\nИброҳим (алайҳиссалом) мана шундай бир даврда, энг ҳикматлиси, айни ўша бутларни ясовчи уста Озар хонадонида туғилди. Аммо ёшлигидан бу сохта илоҳларни ёмон кўриб ўсди. Ақли тўлишган сари одамларнинг кўзини очишга, бутларга сиғинишдан қайтаришга ҳаракат қила бошлади. Йигит ёшига етган палласида Намруд қавми қайсидир байрамни нишонлаш учун шаҳардан ташқарига чиқиб кетганида ибодатхоналарига кириб, ҳамма бутларни йиқитиб, синдириб ташлади. Шаҳарга қайтган одамлар “худолари”нинг аҳволини кўриб, лолу ҳайрон бўлиб қолишди… Шундай кунларнинг бирида – Иброҳим (алайҳиссалом) отаси Озарни бут ясашдан қайтаришга уриниб турганида бир одам касалманд ўғлини кўтариб келиб қолади, уни йирик бир бутнинг оёғи тагига ётқизади ва: “Эй тангрим, мендан ушбу қурбонлигимни қабул этгин!” деб илтижо этади.\nҲа, инсон ҳақ йўлдан ва тўғри кўрсатмалардан тойиб, ягона Оллоҳни эмас, ожиз-нотавон бут-санамларни ўзига “худо” қилиб олгач, ҳатто, энг азиз боласини ҳам у нарсаларга атаб қурбон қилиш даражасида тубанлашган эди.\nШунда Озар ўғлига: “Одамларнинг эътиқодини кўряпсанми, бут учун, ҳатто, севикли фарзандини ҳам қурбон қиляпти, сен ўша ягона Худоингга ўғлингни қурбон қила олармидинг?!” дейди.\nАлбатта, бу ишлар ортида Оллоҳнинг буюк ҳикмати ётган эди. Ҳикмат сири орадан йиллар ўтиб очилди. Иброҳим (алайҳиссалом) кексайиб, узоқ йиллар боласизлик доғидан сўнг ниҳоят ўғил кўрди. Исмоил отанинг кўз қувончи бўлиб турган ўсмир ёшида Оллоҳ таоло уни қурбонлик қилишга буюрди. “Албатта, бу (яъни, Иброҳимнинг ўз ўғлини қурбонлик қилишга буюрилиши) очиқ-равшан имтиҳондир, холос. Биз (Исмоилнинг) ўрнига (Иброҳимга) катта бир (қўчқор) сўйишни эваз қилиб бердик…” (Соффат, 106–107).\nҲазрати Иброҳимга (алайҳиссалом) буюрилган иш бир синов учун эди, зотан у зотнинг имон ва садоқатлари бу синовдан аъло даражада ўтди ҳам. Шунда Оллоҳ таоло жаннатдан бир қўчқор юбориб, ўғли ўрнига шуни қурбон қилишга буюрди. “Бу ҳодиса Оллоҳнинг инсониятга буюк неъмати ва лутфи бўлди. Оллоҳ ўзи агар бандаларини инсонни қурбон қилишдан сақламаса эди, одам болалари бу даҳшатли одат билан одатланиб қолар ёки мана шунақа оғир бир мажбурият остида қолган бўлар эди”. 1\nЧиндан ҳам, бу ҳодиса байрам қилса арзигулик улуғ ҳодиса, улуғ марҳамат эмасми?!\nШунинг учун динимиз инсоннинг шаъни қадрланган бу кунни катта байрам деб жорий этган. Бошқача бўлиши мумкин ҳам эмас. Чунки Ислом инсонийлик дини, жоҳилий одатлардан холи, одам боласини икки дунёда бахтли-саодатли қиладиган диндир. Меҳрибон Оллоҳнинг бу марҳаматига шукрона ўлароқ, бу кунни байрам қиладилар.\n“Бу кунда (эчки, қўй, мол каби) бирон ҳайвон қурбонлик қилинади. Аммо, моҳиятан, қурбонлик одамни Аллоҳга суюкли ва яқин қиладиган бир ибодатдир. Бу амал билан инсон ўзининг Яратувчисига боғлиқлигини билдирган бўлади. Булардан ташқари, қурбонлик кишилар ўртасида ўзаро ёрдам ва меҳр-оқибатнинг Исломдаги гўзал намунаси ҳамдир”. 2\nБайрам ўз номи билан байрам. Унга тайёргарлик ҳам, байрамнинг ўзи ҳам кўтаринки рухда ўтиши керак. Болаларга суюнчилар улашиш, ота-оналарга, қўни-қўшни, қариндош-уруғларга меҳр-мурувватлар кўрсатиш, камбағалларнинг ҳолидан хабар олиш, етим-есирларнинг бошини силаш, одамларга кўплаб яхшиликлар қилиш бу байрамимизнинг файзига файз қўшади.\nАммо, минг афсус, халқимиз орасида кейинги замонларда ўлик чиққан уйларга ҳайит кунлари одам тўплаб, байрамни азага айлантиришдек жуда нохуш ва кўнгилсиз одат урф бўлиб қолди. Оллоҳ таоло инсонни қурбон қилишдек ножоиз одатни бекор қилган бу кунни динимиз байрам, яъни, шодиёна кун деб эълон этган, айримларимиз эса уни мотам кунига ўзгартириб олганмиз. Динимизда бўлмаган “анъана”ларни чиқариш билан елкамизга йўқ ердаги оғирликларни юклаб олганмиз. Илмсизлик пайтида ҳайит кунлари азама-аза юришни балки диндан деб ўйлагандирмиз, лекин энди шукрким, дин илмига кенг йўл очилди, олимларимиз бу ишлар диний йўриқларимизга зидлигини айтишяпти, хабардор бўлдик, савоб деб қилаётган ишларимиз гуноҳ эканини билдик, энди тўхтатайлик. Ҳайитларимизни савоб ишлар билан ўтказишга интилайлик.\nАввало, байрам кечаларини дуо ва ибодат билан ўтказган яхши. Чўмилиб, покланиб, тоза ё янги кийимлар кийиб, кун бўйи очиқ чеҳра ва хурсанд бўлиб юриш керак. Бола-чақага кўпдан-кўп совға олиш лозим. “Бу муборак кунлар кишилар ўртасидаги меҳр-оқибатни, мурувватни кучайтирадиган кунлардир. Ҳаётнинг икир-чикирларига кўмилган инсонларга бу байрам хушнуд кайфият, ғайрат ва келажакка умид бахш этади. Бу кунлари ота-онамизни бениҳоя ҳурматлаб, яхши дуоларини олишимиз, учраган ҳар кимни ҳайит билан табриклашимиз, ёр-биродарларимизни зиёрат қилиб, ҳолларидан хабар олишимиз керак. Бемор танишларимизни кўргани борсак, уларга яхши истаклар билдирсак, аразлашиб қолган яқинларимизни яраштириб қўйсак, қандай яхши!”. (Лутфи Шонтуркнинг “Қурбонлик қандай ибодат” китобидан.)\nОллоҳ таоло ушбу Қурбон ҳайити байрамини ҳаммамизга муборак қилсин.\n“Ҳаёт” газетаси, 2006, 52-сон


"Араб баҳори"дан кейин: Ўзбекистон "энг ёмонларнинг ёмони" « O'zbekiston ERK Demokratik Partiyasi\n"Араб баҳори"дан кейин: Ўзбекистон "энг ёмонларнинг ёмони"\nЯқин Шарқ ва Шимолий Африкада чуқур илдиз отган тузумларни ағдариб ташлаган “араб баҳори”, Совет Иттифоқи қулаганидан бери авторитар тузумларга қарши пайдо бўлган энг йирик таҳдид бўлди.\n20 January 2012 - 8:45\nВашингтонда жойлашган Фридом Хаус ташкилотининг янги ҳисоботи хулосасини ВВС келтиради.\nМазкур ташкилот глобал фуқаролар ҳуқуқлари ва эркинликлари ҳақида 1972 йилда йиллик ҳисоботларни чоп қила бошлаганидан бери Тунис диктатори Зайнул-Обидин Бин Алининг тўнтарилиши ва унинг ортидан эркин сайловлар ўтказилганини демократия сари қилинган энг катта қадамлардан бири деб тасвирлаган. Тунисдаги намойишлар минтақа бўйлаб бошқа халқларни ҳам илҳомлантирди.\nЛекин, демократия сари қўйилаётган қадамлар намойишчиларга қарши қаттиққўл босимларга учради. Масалан, Хитойга ўзининг энг чекка ҳудудларида ҳар қандай норозиликни яна-да ваҳший амаллар билан бостиришига туртки берди.\n“Хитой ҳукумати Қоҳиранинг Таҳрир майдонидаги воқеаларга ваҳимага тўла чоралар билан жавоб қилди: ёппасига ҳибсга олишлар, бедарак йўқолишлар авж олди, матбуот цензураси ошди ва интернет устидан назорат кучайтирилди”, дейилади Фридом Хаус ҳисоботида.\nЯқин Шарқ ва Шимолий Африка Тунис, Миср ва Ливияда ижобий ўзгаришларга гувоҳ бўлди, лекин “Баҳрайн, Эрон, Ливан, Саудия Арабистони, Сурия, Бирлашган Араб Амирликлари ва Яманда вазият ёмонлашди. Араб баҳорига кўрсатилган энг зўравон муносабат бобида Сурия ва Саудия Арабистони етакчи ўринларни эгаллади ва шундоқ ҳам пастки ўринларидан энг ёмон ўринларга тушиб кетди”, дейилади ҳисоботда.\nЎзбекистон сиёсий ҳуқуқлар ва фуқаролар эркинликлари бўйича “энг ёмонларнинг ёмони” рўйхатидан ўрин олган. У Шимолий Корея, Туркманистон, Судан, Сурия, Саудия Арабистони каби мамлакатлар қуршовида.


Ўзбек экологлари "ТАЛКО"дан товон пули сўрамоқда\nТожикистоннинг Турсунзода шаҳридаги алюминий заводи.\nЎзбекистон Экологик ҳаракати Тожикистон алюминий заводидан атроф-муҳит ва халқ саломатлигига етказган зарарини қоплаш учун 450 миллион АҚШ доллари миқдорида товон пули талаб қилмоқда.\nЎзбекистон Экологик ҳаракати раиси Борий Алихонов ва унинг ўринбосари Саидрасул Сангинов Тожикистондаги “ТАЛКО” давлат унитар корхонасидан 447,3 миллион АҚШ доллари миқдоридаги зарарни қоплашни талаб қилмоқда.\nБу ҳақда хабар тарқатган 12.uz ахборот порталига кўра, тожик алюминий заводининг Сурхондарё вилояти аҳолиси саломатлиги ва генофондига ҳар йили етказадиган зарари 31,2 миллион долларни ташкил этади.\nБундан ташқари¸ ҳар йили флюороза (таркибида фтор кўп бўлган сув ва меваларни истеъмол қилиш натижасида келиб чиқадиган тиш касаллиги - таҳр.) ни даволаш учун 16 миллион, оналар ва болалар саломатлигини мустаҳкамлаш учун 0,75 миллион, қон касалликларини даволаш учун 4,8 миллион, эндокринология ва ошқозон ичак касалликларини даволаш учун 3,3 миллион ва нафас олиш йўлларининг давоси учун 3,9 миллион АҚШ доллари миқдорида маблағ сарфланмоқда.\nЎзбекистон Экологик ҳаракати баëнотига кўра, завод 2007-2011 йиллар давомида 156 миллион доллар миқдорида иқтисодий зарар ҳам келтирган; 16 ёшгача бўлган ногирон болаларнинг қарови учун давлат харажати сўнгги тўрт йил ичида 28 миллион долларни ташкил қилган.\nЎзбекистон Экологик ҳаракати экология ва инсон саломатлигига жиддий зарар етказаётганини назарда тутган ҳолда, тожик алюминий заводи фаолиятини тўхтатиш зарур, деб ҳисоблайди.\nОзодлик мухбири Ўзбекистон Экологик ҳаракатига қўнғироқ қилиб, мазкур талабни изоҳлаб беришни сўради.\nБироқ ўзини ҳаракат матбуот хизмати ходими деб таништирган Эркин исмли суҳбатдош Озодликнинг Ўзбекистонда расман аккредитациядан ўтмаганини айтиб, ёзма равишда мурожаат қилишимизни билдирди.\nТожикистон алюминий заводи муаммолари билан шуғулланадиган тожикистонлик иқтисодчи Давлатмурод Жумаев Озодлик билан суҳбатда, ўзбек экологларининг бу баёнотини "сиёсий ўйин" деб атади:\n- Бу¸ албатта, ҳаммаси сиёсий ўйиндир. Бу янги гап эмас. Бу баёнотларнинг ҳаммаси Роғун ГЭСига бориб тақалади. Биласизми, Роғун ГЭСи қурилиши бошлангунча бунақа гаплар йўқ эди. Мана ўзбек экологлари шунча зарар етказяпти, дейишибди. Лекин, мана завод 50 йилдан буён ишлаяптию лекин бирорта ишчи ўша ерда заҳарланиб ўлибди, деган гапни эшитганимиз йўқ.\nЙўлларнинг ёпилиши, вагонларнинг ушлаб турилиши ва Тожикистон тараққиёти учун қўйилаётган бошқа тўсиқлар Ўзбекистон ҳукуматининг Роғун қурилмаслиги учун Тожикистонга ўтказаётган босимларидир. Икки қардош халқ учун тинчлик ва осойишталик керак, бунақа сиёсий ўйинлар керак эмас, дейди тожикистонлик иқтисодчи Давлатмурод Жумаев.\nЎзбекистон Экологик ҳаракати 2008 йил август ойида президент Ислом Каримов ташаббуси билан ташкил қилинган унга Ўзбекистон Олий Мажлисидан 15 та ўрин берилган эди.\nКузатувчилар бу ҳаракатни Ўзбекистон ва Марказий Осиё минтақасидаги муаммоларни халқаро майдонга олиб чиқадиган сиёсий куч сифатида ташкил қилинганини айтадилар.\n"Бу ҳаракатга сиëсий куч бериш керак. Халқнинг номидан гапиришга¸ давлатимиз номидан гапиришга катта имконият беришимиз керак. Мен Ўзбекистон ҳақида гапираëтганим йўқ. Мен Ўрта Осиë ҳақида гапираяпман. “Эй халқаро жамоатчилик¸ БМТ¸ эшитинглар¸ қачонгача қуруқ ваъда билан юрамиз? Бизнинг ҳам эртанги кундан умидимиз катта. Билиб қўйинглар¸ кучимизни кўрсатамиз” деб халқимизнинг намоëндалари сифатида сиëсий майдонга чиқади"¸ деган эди Ислом Каримов.\n2010 йилнинг 25 март куни Сурхондарёнинг Термиз шаҳрида ҳукумат рухсати билан норозилик намойиши ўтказилди. Ўзбекистон Экологик ҳаракати ташкил қилган бу намойишда 1200 киши Тожикистоннинг “Талко” алюмин заводида ишлаб чиқариш кенгайтирилишига норозилик билдирган.\nЎтган йил июл ойида Ўзбекистон Эклологик ҳаракати раиси ўринбосари, профессор Саидрасул Сангинов экологлар ва Сурхондарё вилояти жамоатчилиги “ТАЛКО”ни халқаро судларга беришга тайёргарлик кўраётганини айтган эди.\n2011 йилнинг сентябр ойида Ўзбекистон экологик ҳаракати ТАЛКОнинг Ўзбекистон аҳолиси саломатлигига ва атроф -муҳитга етказаётган салбий таъсири ҳақида жамоатчилик норозилиги акс этган мурожаатномани БМТ Тараққиёт Дастурининг Ўзбекистондаги ваколатхонасига топширган эди.


Ҳисоб палатаси раисининг биринчи ўринбосари тайинланди. Раислик лавозими 1,5 йилдан буён бўш қолмоқда\n18:59 / 17.09.2020\nЎзбекистон Республикаси президентининг 2020 йил 15 сентябрдаги ПФ-6063-сонли фармони билан Баҳодир Тўхтамишович Туробов Ўзбекистон Республикаси Ҳисоб палатаси раисининг биринчи ўринбосари лавозимига тайинланди.\nБаҳодир Туробов 1972 йил Сурхондарё вилоятида туғилган. 1994 йил Тошкент молия институтини иқтисодчи мутахассислиги, 2000 йил Банк-молия академиясини молия мутахассислиги бўйича тамомлаган. 2007 йилда иқтисод фанлари номзоди илмий даражасини олган.\nБ.Туробов 2011-2015 йилларда Молия вазирлиги бошқарма бошлиғи, Бош бошқарма бошлиғи вазифасида меҳнат қилган. 2015-2017 йилларда «Ўзпахтасаноатэкспорт» ҳолдинг компанияси Бош бошқарма бошлиғи лавозимида фаолият олиб борган. 2017-2018 йилларда Ўзбекистон Республикаси Ҳисоб палатаси бош инспектори, шўъба мудири сифатида самарали меҳнат қилган.\n2018-2019 йилларда Ўзбекистон Республикаси Давлат солиқ қўмитасида раис ўринбосари вазифасида ишлаган. 2019 йил сентябрдан буён Ҳисоб палатаси раиси ўринбосари лавозимида ишлаб келаётганди.\nМаълумот учун, 2017-2019 йилларда Ҳисоб палатасига раислик қилган Музраф Икромов 2019 йил мартида ишдан кетгач, палата раиси лавозими бўш қолмоқда.\nПалата раисининг биринчи ўринбосари лавозими ҳам Меҳриддин Абдуллаев 2020 йил январида «Ўзбекнефтгаз» АЖ бошқаруви раиси лавозимига ўтказилганидан кейин (у 2019 йил сентябридан шу лавозимда ишлаган) бўш қолаётганди.\nДавлат бюджети тўғрисидаги қонун лойиҳасида харажатлар 898,4 млрд сўмга оширилган ҳолда кўрсатилган – Ҳисоб палатаси\nҲисоб палатаси бюджет ташкилотлари ходимларининг моддий рағбатлантириш тўловлари қисқартирилишига қарши чиқди\n19:11 / 17.09.2020\nБош прокурор ўринбосарларидан бири Ҳисоб палатаси раиси ўринбосари бўлди


Навоийда йилига 48 минг дона шприц ишлаб чиқарилади » Sensorika - Интернет центр города Навои, Узбекистан – sensorika.uz\n2014 йилнинг охирги чорагидан буён фаолият кўрсатиб келаётган Навоийдаги "BAGIL MEDICAL NEW TECHNOLOGY" Ўзбекистон – Жанубий Корея қўшма корхонасида 5 миллиграмм ҳажмдаги бир марталик шприцлар ишлаб чиқаришни ўзлаштирилди. Йилига 48 минг дона шприц ишлаб чиқариш қувватига эга корхонада 36 нафар мутахассислар меҳнат қилишмоқда. Ушбу корхона 2016 йилдан бошлаб янги тиббиёт воситалари ишлаб чиқаришни кенгайтириш ва уни турларини кўпайтириш билан бир қаторда маҳсулотларнинг 50 фоизини экспортга йўналтириш режалаштирган. Янги лойиҳаларни ўзлаштиришга алоҳида эътибор қаратилаётган корхонада эндиликда 1, 2, 10, 50 миллиграммлик шприц ҳамда инфузион тиббиёт системаларини ишлаб чиқариш кўзда тутилмоқда. 2016-2019 йилларда қўшма корхона томонидан Жанубий Корея ва Италия мамлакатлари сармоядорлари иштирокида қиймати 2 миллион 683 минг долларга тенг бўлган, маҳаллий хом-ашёдан жаҳон стандартларига мос стирилланган тиббиёт ватаси тайёрлаш кўзда тутилмоқда. Йилига қарийб 1 минг 100 тонна сифатли маҳсулот ишлаб чиқаришга мўлжалланган янги тармоқда 30 дан ортиқ кишининг бандлиги таъминланади. Йилига 2 миллион 200 минг доллар қийматидаги тайёр маҳсулот экспортга йўналтирилади. Бу ҳақида uz24.uz вебсайтида хабар қилинмоқда. 2014 йилнинг охирги чорагидан буён фаолият\nкўрсатиб келаётган Навоийдаги "BAGIL MEDICAL NEW\nTECHNOLOGY" Ўзбекистон – Жанубий Корея қўшма корхонасида 5 миллиграмм ҳажмдаги бир марталик шприцлар\nишлаб чиқаришни ўзлаштирилди. Йилига 48 минг дона шприц ишлаб\nчиқариш қувватига эга корхонада 36 нафар мутахассислар меҳнат қилишмоқда. Ушбу\nкорхона 2016 йилдан бошлаб янги тиббиёт воситалари ишлаб чиқаришни кенгайтириш ва\nуни турларини кўпайтириш билан бир қаторда маҳсулотларнинг 50 фоизини экспортга\nЯнги лойиҳаларни ўзлаштиришга алоҳида эътибор қаратилаётган корхонада эндиликда\n1, 2, 10, 50 миллиграммлик шприц ҳамда инфузион тиббиёт системаларини ишлаб\nчиқариш кўзда тутилмоқда. 2016-2019 йилларда қўшма корхона томонидан Жанубий\nКорея ва Италия мамлакатлари сармоядорлари иштирокида қиймати 2 миллион 683\nминг долларга тенг бўлган, маҳаллий хом-ашёдан жаҳон стандартларига мос\nстирилланган тиббиёт ватаси тайёрлаш кўзда тутилмоқда. Йилига қарийб 1 минг 100\nтонна сифатли маҳсулот ишлаб чиқаришга мўлжалланган янги тармоқда 30 дан ортиқ\nкишининг бандлиги таъминланади. Йилига 2 миллион 200 минг доллар қийматидаги\nтайёр маҳсулот экспортга йўналтирилади. Бу ҳақида uz24.uz вебсайтида хабар қилинмоқда. Янгиликлар


ЭНДИ МЕҲРИБОНЛИК УЙИ ТАРБИЯЛАНУВЧИЛАРИНИНГ МАНФААТЛАРИ СУДЬЯЛАР ҲИМОЯСИДА БЎЛАДИ\nМарғилондаги Меҳрибонлик уйи тарбияланувчилари ҳуқуқ ва манфаатлари ҳимоясини судьялар ўз зиммасига олди.\nЯнги ўқув йилининг биринчи куни ҳар бир ўқувчи учун доим ҳаяжонли бўлади. Улар шу куни янги мақсадлар сари қадам қўяди...\nБундай ҳаяжонли лаҳзаларда уларга янги ўқув қуроллари туҳфа этилса, шодлигининг чеки бўлмайди. Марғилон шаҳридаги Меҳрибонлик уйи тарбияланувчиларининг янги ўқув йили ана шундай хурсандчилик билан бошланди.\nЎзбекистон Республикаси Олий суди ҳамда фуқаролик, жиноят ва маъмурий ишлар бўйича Фарғона вилояти судлари судьяларининг мазкур даргоҳдаги 152 тарбияланувчига китоблар, янги ўқув қуроллари туҳфа этгани уларни беҳад шод этди.\nБолалар ва судьяларнинг ўзаро очиқ мулоқоти қизғин ва самимий суҳбатга айланиб кетди.\nСамарали учрашувдан сўнг судьялар Меҳрибонлик уйи маъмурияти билан келгусида доимий ҳамкорлик қилишга келишиб олди. Келгусида бу даргоҳда судьялар томонидан очиқ дарслар ташкил этиш билан бирга, тарбияланувчиларнинг ҳуқуқ ва манфаатлари ҳимояси йўлида амалий ишлар олиб бориладиган бўлди.\nТарбияланувчиларнинг ота-оналари билан суҳбатлар ташкил этиш орқали болаларни оиласига қайтаришга ҳам эътибор қаратилади. Токи, ҳар бир фарзанд яқинлари, айниқса, ота-онаси меҳридан баҳраманд бўлиб, ҳаётда ўзини бахтли ҳис этсин.


Бўш хонадон\t"оғринади", лекин… » Паст Дарғом ҳақиқати\nБош сахифа » ЯНГИЛИКЛАР » Бўш хонадон\t"оғринади", лекин…\nБўш хонадон\t"оғринади", лекин…\n| 5-03-2019, 16:20 |\n"2017-2021 йилларда қишлоқ жойларда янгиланган намунавий лойиҳалар бўйича арзон уй-жойлар қуриш дастури тўғрисида"ги Президент қарори асосида ўтган йил тумандаги 6 та массивда 205 та уй-жойлар қурилди. Уй-жой объектларининг 4 таси 2-3 қаватли, 2-3 хонали хонадонлардан иборат. Қолганлари 3 хонали 2 сотих ер майдонига эга бўлган уй-жойлар. Хўш, бугун фойдаланишга топширилган бу уйларнинг аксарияти нега бўш?\n"Қобул Мирзо" ХИЧФ қурувчилари томонидан бунёд этилган Олти қаҳрамон маҳалласи ҳудудидаги 2 қаватли 2-3 хонали хонадонлар ўрганилганда 8 та оила янги уйларга кўчиб кирганлиги маълум бўлди.\n- Қиш кунлари яшаш учун барча қулайликлар бор, десак нотўғри бўлади, - деди 4-хонадон соҳибаси Азиза Мизамова. - Газ, сув босими паст. Тез-тез электр энергиясида бўлаётган узилишлар туфайли иссиқлик таъминоти бўлмаяпти. Шунинг учун бўлса керак, қўшниларимизнинг кўпчилиги ҳали кўчиб келишмаган.\nҚарама-қарши тарафдан "Матлуба Умида" МЧЖ қурувчилари қурган 16 хонадонли уй ҳанузгача бўш. Уй-жой учун биринчи бадални тўлаган 4-5 нафар фуқаролардан кўчиб келмаганликларининг сабабини сўрадик. Айтишларича канализация тармоқлари ҳали уланмаган. Ҳожатхона унитазлари ўрнатилмаган экан.\nГўзалкент маҳалласидаги 24 та намунали уй-жойларда истиқомат қилаётганлар яратилган шарт-шароитлардан мамнун. Фақат чиқиндихона ташкил этилмаганлиги обод гўшани ифлослантирмоқда. 9 та кўчиб келмаган. 11, 12 -уйларда хонодон эгаларининг яқинлари яшаётган экан.\nЎтган йили энг кўп намунали, арзон уй-жойлар Қатортерак маҳалласида қурилди. Бугун бунёд этилган 43 та уйдан 18 тасида фуқаролар истиқомат қилишаяпти. ўафур Сафаров, Нодир Исмоиловлар номидаги уйлар эса ижарага қўйилган. "Нурбек Отабек М.О.С" ХИЧСФ, "Гўзалкент ихтисослаштирилган қурилиш" ХИТКК, "Феруза" МЧЖ, "Қобул Мирзо" ХИЧФ лари томонидан фойдаланишга топширилган бу уйлар нега бугунгача бўш турибди? Айрим хонадонларга сув, электр энергияси тармоқларга уланмаган. Табиий газ умуман йўқ.\n- Хоналар нам, йўлаклар таъмири охиригача етмаган, кўчалар лой. Газ йўқ. Хоналарни иситиш имкониятимиз ҳам йўқ. Ҳатто, кўрпа-тўшакларимиз ҳам нам тортиб қолаяпти. Шу шароитда яшаб болаларни касалликка чалинтириб қўйиш ҳеч гап эмас, - деди хонадон соҳибаларидан бири.\n"Севгила сервис нур" МЧЖ, "Пирамида Голден Рич" қурувчилари томонидан қад ростлаган Эски Жума маҳалласида 48 тадан хонадонга мўлжалланган уйларга ҳам бугунгача 20 тача оила кўчиб кирган. Қолганлари эса йўқ. Бунинг сабабини 2-уйдаги айрим хонадон эгалари билан телефон орқали билишга уриниш эса ҳеч қандай натижа бермади.\nҚизиғи, янги уйга кўчиб келганлар ёки ижарада турувчилар ҳақида ҳам ҳеч бир маҳалла раислари аниқ маълумотга эга эмас. Юқорида таъкидлаганимиздек, бўш уй "оғринади". Кексаларимизнинг донишмандона айтган бу гаплари замирида кўп маъно бор. Туманда уйга муҳтожлар кўп. Ўтган йили фойдаланишга топширилган 205 та намунали, арзон уй-жойларга кам таъминланган, ногиронлиги бўлган фуқаролар кўчиб киришди, деган фикрдан йироқмиз. Чунки, ҳозирча ана шу уйларнинг 95 тасида янги оилалар истиқомат қилишаяпти холос. Бунинг сабаби эса бир томондан қурувчиларнинг объектларни рисоладагидек топширмагани бўлса, бошқа тарафдан уй-жойга муҳтож бўлмаганларнинг уй олганларида, деб хулоса чиқариш мумкин.\nКалит сўз Bo`sh xonadon\nЯнги уй эгалари қурувчилардан нега норози? "2017-2021 йилларда қишлоқ жойларда янгиланган намунавий...\nNAMUNAVIY UY-JOYLAR egalariga topshirildi\nКейинги йилларда республикамизда қишлоқ аҳоли пунктлари меъморий қиёфасини яхшилаш, намунавий...


APK файлларини Google Play’дан рўйхатдан ўтмасдан туриб чекловларсиз кўчириб усули » Ўзбекистон янгиликлари – Zamin.uz\nAPK файлларини Google Play’дан рўйхатдан ўтмасдан туриб чекловларсиз кўчириб усули\n06 февраль 2017, 15:51\nGoogle Play дастурлар каталогида Android тизимида ишловчи қурилмаларга мўлжалланган минглаб иловалар мавжуд. Аммо улардан айримларини турли сабабларга кўра қурилмангизга кўчириб ола билмаслигингиз мумкин. Шунда қуйидаги усул сизга қўл келиши аниқ. Зеро, бунда дастурни мутлақо бепул тарзда, Google Play’да рўйхатдан ўтмасдан туриб, ҳатто Google аккаунтингиз бўлмаса ҳам кўчириб олиш имкони бор! - деб ёзади Терабайт нашри.\nАввало, аниқлик киритсак: хўш, қандай ҳолатларда дастурларни смартфонга юклаш имкони бўлмаслиги мумкин? Бунинг сабаблари одатда қуйидагилардан бири бўлади: ҳудудий чеклов, илованинг айнан сизнинг гаджетингиз моделига мувофиқ келмаслиги, баъзан эса Google сервисларидан фойдаланмаслигингиз ва ҳоказо. Масалан, смартфонига машҳур CyanogenMod прошивкасини ўрнатиб кўрганлар ҳам билишади – унда шунчаки Google Play йўқ.\nМана шундай ҳолларда ўзингизга керакли илованинг APK кўринишидаги – ўрнатиладиган файлини компьютерингизга кўчириб олиш усули қўл келади. Бунинг учун дастлаб ўша илованинг саҳифасини компьютерингиздаги браузерда очасиз, кейин эса унинг манзилидаги play.google.com қисмини apk-dl.com шаклида ўзгартириб, Enter тугмачасини босасиз.\nШунда сиз ўша дастурнинг ўрнатиладиган файлини кўчириб олиш саҳифасига ўтасиз. Буёғи осонгина – Download APK File тугмачасини босиб, уни сақлаш жойини кўрсатсангиз бас – илова файли компьютерингизга кўчириб олинади. Кейин эса уни ўзингизга қулай усулда мобил қурилмангизга ўтказиб олиб, ўрнатишингиз мумкин бўлади. Шу усул билан сиз ҳар қандай тақиқларни айланиб ўтиб, керакли APK-файлларни кўчириб олиш имконига эгасиз.\nБундан ташқари, apk-dl.com сервисининг қидирув функциясидан фойдаланган ҳолда, Google Play’га ўтмасдан туриб ҳам ўзингизга керакли дастурларни ундан излашингиз мумкин. Мазкур усуллардан мобил қурилмангиздаги браузер орқали фойдалансангиз, илова файлини бирйўла гаджетингизнинг ўзига кўчириб олсангиз ҳам бўлади – ҳеч қанақа компьютер ҳам керак эмас.\nТаъкидлаб ўтиш керакки, apk-dl.com сервиси ёрдамида дастурларни кўчириб олишнинг электрон қароқчиликка ёки серверларни бузиб киришга умуман алоқаси йўқ. Шу сабабли, бундай йўл билан пулли иловаларни кўчириб олиш ёки иловалар ичидаги қандайдир чекловларни айланиб ўтишнинг умуман иложи йўқ. Бу шунчаки, сизнинг Google Play каталогингизда кўчириб олиш имкони бўлмаган APK-файлларни кўчиришнинг бир усали, шунингдек, ўз қурилмасида Google сервисларини ишлатмайдиган фойдаланувчилар учун бир чора, холос.\nЯнгиликлар » Технология » APK файлларини Google Play’дан рўйхатдан ўтмасдан туриб чекловларсиз кўчириб усули\n15:51 Google Play’дан миллионлаб дастурлар ўчириб ташланади\n20:38 Google Play ва App Store даромадлари 40 фоизга ўсди\n12:11 Va4ach мессенжери – Google Play‘нинг янги бепул иловалари ТОП 5талигида\n12:07 Android фойдаланувчиларида Google Play янги дизайнга ўта бошлади\n17:57 Opera Mini Google Play’дан энг кўп кўчириб олинган илова бўлди


КАСАЛНИ ДАВОЛАГАНДАН КЎРА… | Buxoro yoshlari gazetasi\nИнсоният тараққиёт йўлидан дадил одимламоқда. Сўнгги ўн ўн беш йил ичида биргина замонавий ахборот технологиялари соҳасининг ўзида оламшумул кашфиёт ва ютуқлар қўлга киритилди. Оддийгина уяли телефон аппаратини олайлик. Ўтган асрнинг 90 йилларида кишиларни ҳайратлантирган симсиў сўзлашиш бугунги кунда оддий кундалик эҳтиёжга, турмуш тарзимизнинг ажралмас қисмига айланиб улгурди ва ҳеч кимни ажаблантирмай қўйди.\nМаълумки, ўн ўн беш йил илгари олиб юришга ноқулай, йирик ва кўримсиз телефон аппаратлариданфойдаланилар эди. Йил сайин уларнинг диза н ва вазифаси жиҳатидан мукаммал авлодлари яратилмоқда. Дастлабки авлодга мансуб уяли телефон аппаратлари ягона мақсад фақатгина сўзлашув учун хизмат қилган бўлса, замонавий телефон аппаратлари сўзлашувдан ташқари, диктофон, радио, фото, видеокамера ва бошқа вазифаларни ҳам ўтамоқда. Ишлаб чиқарувчилар томонидан турли афзалликларга эга бундай аппаратларнинг яратилиши замирида рақобат муҳити ҳукмрон бўлган истеъмол бозорини забт этишга бўлган интилиш ётганини англаш қийин эмас. Қолаверса, зарурат туғилган кезларда юқорида кўрсатилган қўшимча қулайликлар олқишга сазовор. Бироқ бундай ишлаб чиқариш ютуқларининг барчаси ҳам қанийди фақат эзгуликка хизмат қилса…\nЯқинда автоуловда бир ёш йигит билан ҳамроҳ бўлиб қолдим. У телефонда эл суйган ҳофиз ижросидаги қўшиқни тинглаб кетарди. Беихтиёр телефон аппарати экранига кўз ташладим. Не кўз билан кўрайки, ҳофиз ўрнида гитара тутган сариқ мушук оҳангга мос бошини тебратарди. Кулишни ҳам, куйишни ҳам билмай, ҳайрон тургандим, телефон эгаси: “Бу бир прикол да, ака!” дея изоҳ берди.\nАфсуски, бундай бачкана, шахсни таҳқирловчи “прикол”лар ҳолва экан. Айрим телефон эгалари аппаратларига беҳаё сурат ва видеолавҳаларни бемалол ёзиб олиб, ўзларини замондан орқада қолмаганликларини кўз кўз қилаётганлари жудаям ачинарли. “Оммавий маданият”га мансуб бундай шармсиз, миллий менталитетимизга ёт унсурлар ёшларимизнинг қўлига осонлик билан тушиб, уларнинг онгини заҳарлаётгани ундан да ташвишли, хатарли ҳол.\nЁш авлоднинг онгига миллий ўзлигимизга ёт, бузуқ ғояларни тиқиштириб, турли бўлмағур фикрлар билан уларни заҳарлаш ўнглаб бўлмас оқибатларга олиб келиши мумкин. Бу хусусда биринчи галда ота оналар, ёшлар таълим тарбиясига масъул устоз мураббийлар, виждони уйғоқ, юрт тақдирига бефарқ бўлмаган ҳар бир онгли фуқаро қайғуриши, жон койитиши зарур. Тиббиётчилар айтмоқчи, касални даволагандан кўра, олдини олган маъқул.\nПредыдущая запись“АНА ШУНАҚА”Следующая записьГЛОБАЛ АХБОРОТ ВА ЁШЛАР


28 ноябр 2020, Тошкент вақти: 09:49\nБу саволнинг жавоби осон. Бу ерларда яшовчи одамларнинг ҳаммаси узоқ умр кўради. Лекин нима учун? Ушбу саволга ўзининг “Мовий минтақалар ёки энг узоқ умр кўрган одамлардан узоқ яшашни ўрганинг” номли янги китобида Дэн Бетнер жавоб излашга уринган. У 7 йил давомида аҳолиси энг узоқ умр кўрадиган минтақалар бўйлаб сафар қилиб, у ердаги одамларнинг ҳаёт тарзини ўрганди.\nТадқиқотчи ўз эътиборини қаратган 4 минтақа дунёнинг турли – турли бурчакларида бўлишига қарамай, у ерда яшовчи одамлар 65 ёшида ҳам соғлом экани ва юзга кирган одамларнинг кўплиги билан ўхшаб кетади.\n100 ёшини қаршилаган одамларнинг кўпчилиги Сардиния оролида яшайди.\nОкинавада эса одамлар бошқалардан фарқли ўлароқ, деярли саратон касаллигига чалинмайди ва юрак хасталиклари билан оғримайди. Лома Линда шаҳрида аёллар Американинг бошқа аёлларига қараганда 9 йил, эркаклари эса 11 йил узоқроқ умр кўради. Никоя ярим оролининг аёлу эркаклари ўрта ёшдан ўтишларига деярли шубҳа қилмаса ҳам бўлади.\nДэн Бетнер ўз тадқиқотини қариш масаласини ўрганувчи АҚШдаги Миллий геронтология институти билан ҳамкорликда тайёрлаган. Шу тариқа у одамлар нима сабабдан узоқроқ умр кўришини яхшироқ тушунишга ҳаракат қилган.\nГап шундаки, бу одамлар турли тилларда сўзлашса ҳам, маданиятлари бошқа-бошқа бўлишига ва турлича моддий турмуш кўраётган бўлса ҳам мазкур тўрт минтақа аҳолиси бир хил ҳаёт тарзини кечирар экан. Узоқ умр кўрганларнинг кўпчилиги кун давомида жисмонан кам ҳаракат қилади. Уларнинг ейдиган овқатида гўшт деярли бўлмайди. Кундалик рационининг асосий қисми эса сабзавот ва меваларда таркиб топган. Барчаларига хос бошқа хусусиятлар шундаки, улар ўз оила аъзолари ва дўстлари билан яхши муносабатда бўлиб, келажакка кўп нарсани режалаштириб қўяр экан.\nМақсадли ҳаёт кўриш, Бетнер фикрича, ҳам жуда аҳамиятлидир. Шунинг сабабли эрталаб нима учун уйғонаётганини билмайдиган одамлар уларга қараганда 7–8 йил кам умр кўраётган бўлса, ажаб эмас.


29 ноябр 2021, Тошкент вақти: 16:16\nЎзбек газининг асосий қисми Хитойга сотилмоқда.\nЎзбекистон 2021 йилнинг ўтган 10 ойида 601,27 миллион долларлик газ экспорт қилган. Бу экспортнинг ҳаммаси Хитой ҳиссасига тўғри келмоқда.\nАйни пайтда Ўзбекистон ва Хитой томони бу борада берган рақамларда фарқ бор - Хитой Бош божхона бошқармасига кўра, бу муддат орасида Ўзбекистон Хитой Халқ Республикасига 2,57 млн. тонна газ етказиб берган.\nЎзбекистон Давлат статистика қўмитаси берган рақамлардаги газ экспорти қиймати эса 4,5 миллион долларга кам ёки 596 миллион 800 минг долларни ташкил этган. Ўзбек томони статистикадаги фарқ юзасидан изоҳ бергани йўқ.\nМамлакатда энергетика инқирози авжига чиққан ўтган йилнинг декабрида Ўзбекистон президенти газ экспорти ҳажмини қисқартириб, ички истеъмолга йўналтириш тўғрисида ҳукуматга топшириқ берган эди. Бу топшириқ бажарилган ёки бажарилмагани тўғрисида бирор расмий маълумот йўқ.\nОзодлик суҳбатлашган мутахассислар газ экспорти бўйича шартномаларни қайта кўриб чиқиш вақти аллақачон етиб келганини таъкидламоқда.\nГазнинг асосий қисми Хитойга сотилмоқда\nЎзбекистон ва Хитой ҳукумати эълон қилган охирги рақамлардан ўзбек гази фақат Хитойга сотилаётгани англашилади.\nХитой тарафига кўра, Ўзбекистондан бу муддат оралиғида 3,55 миллиард кубометрга тенг газ Хитойга экпорт қилинган.\nИқтисодчи Отабек Бакиров ҳисоб-китобича, Ўзбекистон ҳар 1000 метр куб газни Хитойга ўртача 168 доллардан сотмоқда.\n“Қизиқ тарафи, газни туркманлар Хитойга 197 доллардан, қозоқлар эса қарийб 170 доллардан пуллашмоқда”, деб ёзди таҳлилчи ўзининг Телеграм каналида.\nХитойга газ экспорт қилувчи асосий давлат Туркманистон бўлиб қолмоқда. Туркманистон ўтган 10 ой давомида умумий қиймати 5,4 миллиард долларлик 19,8 миллион тонна газ экспорт қилган.\nИккинчи ўринда Россия (5,9 млн тонна) ва Қозоғистон (3,73 млн тонна) бормоқда. Ўзбекистондан кейинги бешинчи ўринда Мьянма қайд этилган.\nМьянма Хитойга Ўзбекистондан 100 минг тонна кам, яъни 2,5 миллион тонна газ экспорт қилган. Бироқ бу газ учун Мьянма Ўзбекистондан икки баробар кўпроқ, яъни 1,2 миллиард доллар ҳақ олган.\nБошқа кузатувчилар ҳам Хитойга экспорт қилинган туркман гази ўзбек газинининг ўртача экспорт нархидан тахминан 35 долларга қимматроқ сотилганига эътибор қаратмоқда.\nГазпром: Ўзбекистон 2021 йилда газ импорт қилувчи давлатга айланди\nБундан олдинроқ Россиянинг "Газпром" ширкати 2020—2021-йилларда Ўзбекистон газ экспорт қилувчи давлатдан импорт қилувчи давлатга айлангани тўғрисидаги маълумотларни эълон қилган эди. "Газпром"га кўра, Ўзбекистон ўтган йили Туркманистондан 0,9 млрд куб. м, жорий йилнинг фақат биринчи чорагида 1,5 млрд. куб. м газ сотиб олди.\nШу билан бирга, 2021 йилнинг биринчи чорагида Хитойга бор-йўғи 0,54 миллиард куб.м газ етказиб берилган, Россияга газ сотиш эса бутунлай тўхтаган. Энергетика вазирлиги 2025 йилга келиб газ экспорти бутунлай тўхтайди, деган тахминларини ҳам очиқлаганди.\nШу йилнинг 21 октябр куни Жиззахда бўлиб ўтган сайловолди учрашувида Мирзиёев Ўзбекистон хорижга сотилаётган газ ҳажмини оширмоқчи эмаслигини айтди.\nМирзиёевнинг сўзларига кўра, Ўзбекистон газни хомашё сифатида сотиш ўрнига ундан юқори қўшимча қийматга эга маҳсулотлар, хусусан, Узбекистон GTL заводида бензин ва полимерлар ишлаб чиқаради. Айни учрашувда президент Қашқадарёда 3,6 миллиард долларга қурилган GTL заводини ишга туширишни "кечиктириб тургани"ни ҳам айтган. Экспертларга кўра, узлуксиз ишлаши талаб қилинадиган бу иншоот айнан газ хомаёшси етарли бўлмагани важидан ҳозирча ишга туширилмаяпти.\nЎтган йилнинг 16 декабрь кунги видеоселекторда Шавкат Мирзиёев ҳукуматга газ экспорти ҳажмини қисқартириб, ички истеъмолга йўналтириш ҳақида топшириқ берганини маълум қилганди.\n"Шартномалар қайта кўриб чиқилиши керак"\nОзодлик билан суҳбатлашган Ўзбекистоннинг биринчи Энергетика вазири Анвармирзо Ҳусаинов фикрича, Ўзбекистонда газ савдоси бўйича шартномаларни қайта кўриб чиқиш вақти аллақачон етиб келган.\n- Ўзбекистон кўп йиллар олдин Каримов томонидан имзолаган шартномаларни кўриб чиқмаяпти. Янги замонда номақбул контракларни қайта кўриб чиқиш керак. Нима учун биз мана шундай текинга берворишимиз керак катта бойлигимизни? Масалан, “Лукойл” компанияси қазиб олаётган газнинг 90 фоизини ўзига олади – 10 фоизи Ўзбекистонга тегади! Ва ўзимиздан қазиб олган газни юқори нархларда ўзимизга сотади. Ўзбекистон катта миқдорда қарздор бўлиб қолган эди “Лукойл”дан. Ҳукумат эски шартномаларни бекор қилиб, адолатли контрактларни имзолаши керак, - дейди Анвармирзо Ҳусаинов.\nСобиқ мулозимга кўра, халқаро ҳуқуқ нормалари ва давлат қонунларига мувофиқ Ўзбекистон бу адолатсиз шартномаларни бекор қилиб, қайта кўриб чиқишни талаб қилиши мумкин:\n- Бу қарорларни қабул қилган, ўртага тушган, манфаатдор бўлган одамлар ҳалигача иқтидорда, юқори лавозимларда. Ўшаларнинг таъсир кучи катта бўлган, лекин охирги пайтларда улар сони камайди, кетди. Демак бу контрактларни қайта кўриб, тезда фойдали келишувлар қилиниши керак.\nАнвармирзо Ҳусаинов Андижон автомобил заводи, нефт-газ, кимё ва бошқа соҳаларда илгари тузилган халқаро контрактлар ҳам қайта кўриб чиқилиши кераклигини айтади.\nМирзиёев инвесторларни "национализация"дан кафолатлаган\nБироқ таҳлилчилар сармоялар миқдорини ошириш мақсадида Ўзбекистон ҳукумати йирик хориж инвесторларига национализациядан ҳимоя кафолати берилганига ҳам эътибор қаратади: 2019 йилнинг декабрида президент Шавкат Мирзиёев Ўзбекистоннинг янги "Инвестициялар ва инвестиция фаолияти тўғрисида"ги қонунини имзолаган эди.\nҚонун ўзбекистонлик ва хорижий инвесторлар учун даромадларини четга олиб чиқиб кетиш ва уларнинг активларини давлат тасарруфига ўтказилишига йўл қўйилмасликни кафолатлайди.\nМамлакатда ишлаб чиқаришнинг катта қисми «Ўзбекнефтгаз» корхоналари (64,3%) ҳисобига тўғри келса, қазиб чиқариш бўйича иккинчи ўринда «Лукойл», учинчи ўринда Uz-Kor Gas Chemical компаниялари туради.\nРасмий маълумотларга кўра, Ўзбекистонда бугунги кунда қарийб 70 миллиард куб. м табиий газ ишлаб чиқариш имконига эга. “Ўзтрансгаз” бошқаруви собиқ раиси 2020-йил март ойида компания ички бозорга қарийб 40 миллиард куб. м газ етказиб бераётганини маълум қилганди.\nБироқ газ заҳираларнинг тугаши, технологик йўқотишлар ва самарали назорат тизимининг йўқлиги туфайли сўнгги 15 йил ичида Ўзбекистонда углеводородлар етказиб бериш сезиларли даражада камайди.\nҲайдовчига "пистолет" қадаган монополия: АЁҚШларда қиммат бензинга навбат камаймаяпти


ЙТҲ бўйича ҳайдовчилар ИИБ ходимлари иштирокисиз хабарнома тузиши мумкин - EFFECT.UZ\n. 10:20 | 29.09.2021\nҲукумат қарори (609-сон, 27.09.2021 й.) билан транспорт воситалари эгаларининг фуқаролик жавобгарлигини мажбурий суғурта қилиш қоидаларига ўзгартириш ва қўшимчалар киритилди. Бу ҳақида Адлия вазирлигининг «Ҳуқуқий ахборот» телеграм каналида хабар берилди.\nжабрланувчига енгил жароҳат етмаганида ёки мол-мулк шикастланмаганида;иштирокчилардан бири ўз айбига иқрор бўлмаганида;\nTeglar:YTH, Ҳукумат қарори


Зиёрат қалбни юмшатади - zarnews.uz\nЗиёрат қалбни юмшатади\nИнсон меҳрга ташна. У узоқ кўришмаган одамларини соғиниб, қўмсаб яшайди. Бу соғинчнинг тафтини босиш учун уларни йўқлаб туради. Бир-бирлари билан тез-тез учрашиб, борди-келди қилади.\nШу билан бирга инсон дунёдан ўтган ота-оналарини, яқинларини, қариндош-уруғларини ҳам соғинади. Шунинг учун шариатимизда қабрларни зиёрат қилиш мустаҳаб ва жоиз амаллардан ҳисобланади. Бу зиёратнинг яна бир хусусияти шуки, у инсоннинг ким эканини, охиратни, дунёдаги ўрнини, Аллоҳ ҳузуридаги бурчини эслатиб туради. Қабр зиёратига даъват қиладиган энг машҳур ва аъло даражада саҳиҳ бўлган ҳадислар бор. Уларда қабр зиёратининг хосияти ҳақида шундай дейилади:\n“Мен сизларни қабрлар зиёратидан қайтарган эдим. Энди, уларни зиёрат қилаверинглар! Чунки, у охиратни эслатади, сизларга ўлимни эсга солади. Зиёрат қилаверинглар. Чунки, у қалбни юмшатади, кўзни ёшлантиради. Ундан сизларга ибрат бор. У дунёда парҳезкор қилиб қўяди” (Муслим, Термизий, Абу Довуд, Ибн Можа, Ҳоким, Табароний ривоятлари).\nАнас ибн Молик розияллоҳу анҳудан ривоят қилинган ҳадисда “Сизларнинг қилаётган амалларингиз сизлардан яқинларингиз ва қариндошларингизга кўрсатилади. Агар яхши амал бўлса, шу билан улар хурсанд бўладилар, агар ундай бўлмаса, улар: Эй Аллоҳим, бизларни адаштирмаганинг каби уларни ҳам адаштирмагин, деб дуо қилади”, деб айтилган.\nИмом ал-Байҳақий раҳимаҳуллоҳ ривоят қилишларича, Расулуллоҳ соллаллоҳу алайҳи васаллам бундай деб марҳамат қилганлар: “Қабрдаги ўлик мадад истаётган ғарқ бўлувчи кабидир. У отасидан, онасидан, ака-укасидан ёки дўстидан етиб келадиган дуога интизор бўлади. Дуо етиб келса, бу унга дунё ва ундаги бор нарсадан яхшироқдир. Шак йўқки, Аллоҳ азза ва жалла қабр аҳлига ер аҳлининг дуосини тоғлар мисоли қилиб киритади. Тирикларнинг ўликларга қилган ҳадияси уларга истиғфор айтишдир!”.\nТирикларга ўтган ота-онасининг қабрларини, қариндош-уруғлари, устозлари ва яқин дўст-биродарларининг қабрларини тез-тез зиёрат қилиш буюрилган. Бунга амал қилиш мусулмонлик хислатларидан биридир. Умуман зиёратга бормаслик, ҳатто ота-онанинг қабри қаердалигини унутиб юбориш, зиёратни ёмон кўриш инсоннинг тўғри йўлда эмаслигини билдиради. Имом ат-Табароний раҳимаҳуллоҳ ва Имом ал-Байҳақий раҳимаҳуллоҳ томонларидан: “Кимки ота-онасининг ёки улардан бировининг қабрини ҳар жумъада зиёрат қилса, уни гуноҳлари кечирилади ва яхши инсон деб ёзилади”, деган ҳадиси шариф ривоят қилинган. Шундай экан қабристонларни зиёрат қилиш, ўтган яқинларимиз ётган жойларини тоза, покиза сақлаш биз учун фарз ва қарздир.\nСамарқанд вилоят бош имом хатиби.


Ўзбекистон делегацияси Индонезияга борди\nШу кунларда Вазирлар Маҳкамаси ҳузуридаги Дин ишлари бўйича қўмита, Ўзбекистон мусулмонлари идораси, Ўзбекистон ислом цивилизация маркази вакилларидан иборат Ўзбекистон делегацияси Индонезияда бўлиб турибди.\nКеча, 10 июль куни Ўзбекистон делегациясини Индонезия Республикаси Парламентининг дин ишлари қўмитаси раисининг ўринбосари Содиқ Мужоҳид кабул килди. Учрашув юқори кайфиятда ўтказилгани маълум қилинди.\nМулоқотлар давомида Индонезия давлатидан Саудия Арабистонига умра зиёратига борадиган минглаб индонезиялик зиёратчиларни Ўзбекистон шаҳарларини зиёрат қилдириш орқали ташиш масаласи ҳақида ҳам сўз борди.\nШу куннинг ўзида делегация аъзолари Байтул Қуръон Истиқлол музейига ташриф буюрдилар. Уларни музей директори Мухлис Муҳаммад ал-Ҳанафий қабул қилди.\nМузей Қуръонни таҳрир қилиш, нашр қилиш, тарқатиш, ўрганиш ва халққа кўрсатиш кабилар билан бир қаторда қадимий нусхаларни ҳам тадқиқ этиш билан шуғулланади.\nУчрашув сўнгида индонезиялик ҳаттотлар томонидан кўчирилган уч китобдан иборат, ҳар бирида ўн пора жамланган Қуръони карим нусхаси Ислом цивилизация марказига ҳадя килинди.\nДругие материалы в этой категории: « Таомни исроф қилганлик учун жазо қўлланилади\tМарокашлик Ҳажга велосипедда йўл олди »


O‘zLiDeP ташаббуси билан шаҳрихонлик Маъруфжон Аҳмаджонов тадбиркорлик фаолиятини бошлайди | O'zLiDeP\nO‘zLiDeP ташаббуси билан шаҳрихонлик Маъруфжон Аҳмаджонов тадбиркорлик фаолиятини бошлайди\n“Шокирвой” маҳалласининг Чорчаман кўчаси аҳолиси ҳонадонларида камида 6 сотихдан иборат шахсий томорқалари бор. Улар ердан унумли фойдаланиш сирларини яхши билади. Бироқ айрим хонадонларда бўлганимизда дилимиздан ўтганларини ҳатто тилимизга чиқаролмай халак бўлдик. Ўзимиз гувоҳи бўлган оддий ҳолатга тўхталмоқчиман.\nМаъруфжон Аҳмаджоновнинг ҳовлиси кўзни қувнатади. Саришта, чиннидай тозаланган. Аммо... 12 сотих шахсий томорқа бўм-бўш! “Томорқа-қўшимча даромад манбаи эканлиги бот-бот такрорланаётган, бир қарич ердан ҳам унумли фойдаланишга чақирилаётган бир вақтда бундай кўнгилхираликдан, очиғи, оғриндик. Хонадон соҳибини томорқадан самарали фойдаланишга ундадик. Фуқарога биз билан бирга хонадонларни “айланишни” таклиф қилдик. Ташрифлар чоғида унинг фикри ўзгарганини қизиқишларидан сездик. Демак, энди бўш турган 12 сотих томорқага ишлов берилади, келгуси сафар ташрифга қадар экин экилади.\n–Тўғриси, шу пайтга қадар бўш турган еримдан фойдаланиш ҳақида ўйлаб кўрмагандим, – дейди хонадон соҳиби. – Томорқадан даромад олиш тўғрисида ҳеч ким менга тушунча бермаганди. Бугун партия кўмагида ер билан тиллашишга қарор қилдим. Мутасаддиларга раҳмат!\n12-уйда яшовчи Исроилжон Асқаровнинг 6 сотихлик томорқаси кўнгилни яшнатади. Барқ уриб турган яшиллик ҳосилга чоғланган резаворлар ҳамда карамнинг кўркидан дарак.\n–Ҳар йили қишу ёз томорқамизга турли экинлар экамиз, – дейди оила соҳиби. – Ҳосилидан олган даромадимизни рўзғор тебратишдан ортиб, уй-жой, тўйларга ҳам сармоя қиламиз. Бир йилда томорқа орқали камида 9-10 миллион даромад кўрамиз.\nҒайрат Хожиев Янгиобод туман Кенгаши депутати2018-05-11 20:47:25\nЎзЛиДеП ҳам аҳолини тадбиркорликга жалб этиш бўйича катор ишларни амалга оширмоқда.


Даромаднинг 1900 фоизга ўсиши, келажакдаги инқироз ва ўлимга тайёргарлик: Баффетнинг инвесторларга мактубида нималар ёзилган?\nKun.uz light 20:37 / 24.02.2020 16565\nБаффетнинг ҳар йилги мурожаати Уолл-стритда диққат билан кузатиб бориладиган ҳодиса ҳисобланади, деб ёзади USA Today. Инвесторлар ва таҳлилчиларни компаниядаги молиявий аҳвол ҳамда миллиардернинг ҳар йили ўз мактубида берадиган маслаҳатлари қизиқтиради. Forbes миллиардернинг мактубини қисқартириб чоп этди.\nBerkshire Hathaway 2019 йилда 81,4 миллиард доллар соф даромадга эришган. Ўсиш 2018 йилдагига нисбатан 1900 фоизни ташкил этган.\nБаффет бу ўсишни Дональд Трампнинг солиқ ислоҳоти доирасида 2018 йилда киритилган янги ҳисобот қоидалари билан изоҳлайди. Улар туфайли қимматли қоғозларга эга компаниялар ўзларининг соф даромадларида қимматли қоғозлари қиймати ўзгаришини, яъни “қоғоздаги” фойда ёки зарарларини ҳисобга олишлари керак. 2019 йил якунига кўра, Berkshire Hathaway портфели қимматлашган ва реализация қилинмаган даромад 53,7 миллиард долларни ташкил этган. 2018 йилда эса, аксинча, у арзонлашган ва компания 20,6 миллиард доллар миқдорида реализация қилинмаган зарар кўрди, натижада унинг соф фойдаси атиги 4 миллиард долларни ташкил этди.\nМиллиардер Berkshire инвестиция киритиш учун янги корхоналарни танлайдиган учта мезонни санаб ўтган. Биринчидан, улар яхши фойда келтириши ва ишлашлари учун зарур бўлган моддий капиталга эга бўлиши керак. Иккинчидан, уларни қобилиятли ва ҳалол менежерлар бошқариши керак. Учинчидан, битим қиймати оқилона бўлиши керак.\nБаффетнинг фикрича, агар АҚШда ҳозирда мавжуд асосий ставка ва корпоратив солиқ ставкаси мана шу даражада қолса, акциялар узоқ муддатли облигацияларга нисбатан кўпроқ даромад келтириши "деярли аниқ". Шу билан бирга, акциялар нархи билан ҳар қандай нарса юз бериши мумкин ва қачондир инқироз албатта юз беради, деб огоҳлантиради миллиардер. Унинг сўзларига кўра, у ҳолда фонд бозорининг қулаши 50 фоизга етиши мумкин.\nБаффет Berkshire Hathaway улушларга эга бўлган энг қиммат 15 компания орасида Apple, Coca-Cola, Goldman Sachs, JPMorgan, Moody’s ва Visa кабиларни эслаб ўтган.\n"Балки эртага, балки бир неча ўн йилдан кейин" “Катрина” ва “Майкл” довулларини (2005 ва 2018 йилларда АҚШга ёпирилган) ортда қолдирадиган жиддий фалокат юз беради, дея огоҳлантиради Баффет. Миллиардернинг сўзларига кўра, фалокат албатта табиий офат кўринишида бўлмаслиги, масалан, киберҳужум бўлиши ҳам мумкин.\n89 ёшли Баффет ўз мактубида сармоядорларни унинг ўлими "100 фоиз тайёргарлик кўрган" компания учун зарба бўлмаслигига ишонтирган. Активлар сезиларли даражада диверсификация қилинган, компанияни "малакали ва содиқ" топ-менежерлар бошқармоқда, директорлар кенгаши эса ишларнинг ҳолати ва корпоратив маданиятнинг ривожланишини доимий равишда кузатиб боради, дея изоҳ берган бизнесмен.\nБаффет Berkshire Hathaway’нинг ўзига тегишли акцияларини сотмоқчи эмаслигини ва ўз васиятида бошқарувчиларга бундай қилишни тақиқлаганини маълум қилган. Меросхўрлар миллиардерга тегишли акцияларни хайрия ташкилотларига топширишлари лозим.\nБизнесмен компаниясининг инвестицияларини никоҳ билан қиёслаган: "Буларнинг барчаси, албатта, қувончли тўй билан бошланади, аммо кейин воқелик кутилганидан фарқ қилади". Унинг сўзларига кўра, иккала ҳолатда ҳам дастлаб "орзуларга берилиш осон", аммо кейин "ёқимсиз сюрпризлар"га дуч келиш мумкин.\nБаффет хулоса сифатида директорлар кенгаши учун энг яхши топ менежерларни топиш жуда муҳимлигини ёзган: у Berkshire раҳбари бўлган йиллар давомида муносиб одамларни учратган, бироқ уларнинг аксариятига пул ва бизнесни бошқаришни ишониб топширолмаганлигини билдирган.